Nema osnova sumnje da je akademik Redžić ubijen – inmedia.ba\nNema osnova sumnje da je akademik Redžić ubijen\n0 9 Marta, 2013 08:30\nOkružno tužilaštvo Istočno Sarajevo odlučilo je danas da ne provodi istragu o smrti Sulejmana Redžića, čije je tijelo pronađeno 21. januara u kanjonu rijeke Miljacke, jer provođenje svih dosadašnjih radnji ne pruža osnov sumnje da je smrt nastupila kao posljedica izvršenja krivičnog djela.\nSaslušan vještak sudske medicine\nIz Tužilaštva je saopšteno da će o ovoj odluci biti obaviješten podnosilac prijave i porodica Redžić u skladu sa odredbama Zakona o krivičnom postupku Republike Srpske.\n“Ukoliko bi se došlo do saznanja o postojanju novih činjenica i dokaza, koje bi opravdale osnov sumnje da je izvršeno krivično djelo, ovo tužilaštvo će u skladu sa zakonom donijeti naredbu o provođenju istrage”, navodi se u saopštenju.\nVještak sudske medicine danas je saslušan u prostorijama Okružnog tužilaštva Istočno Sarajevo sa ciljem razjašnjenja zaključka iznesenog u pisanom nalazu, kada se izjasnio da opisane spoljne povrede po tijelu nisu u uzročno-posljedičnoj vezi sa smrtnom posljedicom.\nTužilaštvo je 26. februara primilo obdukcioni nalaz vještaka sudske medicine, čiji sastavni dio čine i toksikološki nalaz i patohistološko vještačenje.\nVještak sudske medicine se izjasnio da je uzrok smrti Redžića nagli zastoj u radu srca, a u nalazu su opisane i spoljne povrede glave, šaka i potkoljenica, koje je kvalifikovao kao lake tjelesne povrede i za koje je naveo da su nastale i mogle nastati padom i udarcem u tvrdu podlogu.\nOn se, takođe, izjasnio da nalaz o uzroku smrti nije odmah mogao dati po završenoj obdukciji, jer se to nije mogalo utvrditi bez provedenih dodatnih vještačenja, navodi se u saopštenju.\nIz Okružnog tužilaštva u Istočnom Sarajevu podsjećaju na više činjenica koje su prethodile odluci o neprovođenju istrage o Redžićevoj smrti.\nPo naredbi tužilaštva uviđaju na mjestu na kojem je Redžić pronađen, prisustvovao je vještak sudske medicine, koji je izvršio spoljašnji pregled tijela.\nPisanom naredbom tužioca od 22. januara naređeno je da se izvrši obdukcija, a vještačenje je radi ekonomičnosti i efikasnosti postupka povjereno Institutu za forenzičku medicinu i forenzičku toksikologiju Medicinskog fakulteta Univerziteta u Sarajevu.\nObdukcija je izvršena 22. januara kada je i zvanično identifikovano tijelo preminulog.\nIstog dana, na zahtjev vještaka sudske medicine-obducenta, tužilaštvo je izdalo naredbu za toksikološko i patohistološko vještačenje uzoraka tkiva i tjelesnih tečnosti, koje je obavljeno u Toksikološkoj laboratoriji Zavoda za medicinu rada Kantona Sarajevo, dok je patohistološko vještačenje obavljeno u Institutu za patologiju Medicinskog fakulteta Univerziteta u Sarajevu.\nU MUP-u Kantona Sarajevo 22. januara, na inicijativu dežurnog tužioca Okružnog tužilaštva Istočno Sarajevo, održan je radni sastanak na kojem su prisustvovali rukovodeći službenici Uprave policije MUP-a Kantona Sarajevo i Centra javne bezbjednosti (CJB) Istočno Sarajevo.\nNakon upoznavanja sa informacijama kojim raspolažu policijske agencije, dežurni tužilac je naredio da se odmah izvrši pretraga šireg rejona na kojem je pronađeno tijelo Redžića s ciljem pronalaska drugih tragova i predmeta u vezi sa ovim slučajem.\nOkružno tužilaštvo Istočno Sarajevo obaviješteno je 23. januara da su policijski službenici MUP-a Kantona Sarajevo i CJB Istočno Sarajevo obavili detaljan pregled šireg rejona mjesta na kojem je pronađeno tijelo Redžića, te da nisu pronašli predmete ili druge tragove u vezi sa predmetnim slučajem.\nCJB Istočno Sarajevo dostavilo je 4. februara Okružnom tužilaštvu prikupljeni materijal u vezi pronalaska leša Redžića u kojem je bio i Službeni izvještaj o mjerama i radnjama koje je preduzeo ovaj centar.\nIz dostavljenog materijala, nije proizilazio osnov sumnje da je smrt nastupila kao posljedica izvršenja krivičnog djela.\nU saradnji sa navedenim policijskim agencijama u toku postupka po prijavi o pronalasku tijela, saslušan je veći broj svjedoka na okolnost posljednjeg kontakta i viđenja Redžića, članova porodice i građana koji su pronašli tijelo.\nU toku postupka, Okružno tužilaštvo Istočno Sarajevo se zahtjevima obraćalo i drugim agencijama BiH za dostavljanje informacija kojima raspolažu u vezi sa nestankom i pronalaskom Redžića, a posebno radi provjere navoda saslušanih svjedoka da je on sa sobom u vrijeme posljednjeg viđenja nosio mobilni telefon i kameru.\nOkružno tužilaštvo Istočno Sarajevo primilo je 20. februara odgovor po zahtjevu da traženi telefonski broj trenutno nije moguće locirati.\nOvom tužilaštvu nisu dostavljene druge informacije u vezi sa prijavom nestanka i pronalaska tijela Sulejmana Redžića.\nTri znaka da je on “materijal” za brak\nUhapšena novinarka Dijana Čuljak


Dva udarca glavom za tri boda: Partizan pobedio Čuku na Banovom Brdu! - Telesport.rs\nDva udarca glavom za tri boda: Partizan pobedio Čuku na Banovom Brdu!\nFudbaleri Partizana savladali su Čukarički na Banovom Brdu sa 2:0 u meču 36. kola Superlige Srbije.\nOvo je bio prvi trijumf crno-belih na Banovom Brdu posle tri godine.\nSusret je imao više značaja za Čukarički koji se bori za treću poziciju, ali domaćin nije imao ideju kako da ugrozi gol Partizana. S druge strane, crno-beli su može se reći dobro igrali “glavomet”, dva identična gola posle skokova pred golom protivnika doneli su im sedmi uzastopni trijumf u svim takmičenjima.\nSlobodan Urošević je sjajno centrirao sa leve strane u kazneni prostor “brđana”, tamo je na pravom mestu bio Aleksandar Šćekić, nadskočio je protivnika i snažnim udarcem glavom smestio loptu u mrežu kraj desne stative.


Dec 13, 2019 Direkcija za izgradnju grada, Građani javljaju, Institucije, Javni radovi, Niš, Niška inicijativa\nKrajem novembra Direkcija za izgradnju grada odlučila je da ovaj most rekonstruiše, pri čemu je direktor Direkcije, Nebojša Lović naglasio da im je za taj proces neophodno svega 3 dana.\nNakon prijave građana da je most svega četiri dana nakon famozne rekonstrukcije počeo da propada, mi smo ponovo otišli da se uverimo i imali šta da vidimo.\nMilionski iznosi koji se daju na tenderima firmi TRACE za krpljenje rupa i izgradnju novih puteva, hvalospevi čelnika grada predvođeni Gradonačelnikom o nekim kilometrima auto-puta, kolektorima i ne znam čime sve u doba SNS-a u praksi zapravo izgleda ovako.\nSramota je da smo na pragu 2020. godine a da još uvek ne umemo ili prosto ne želimo da kvalitetno zakrpimo jedan most sa obe strane kako ljudi ne bi lomili svoje automobile i pravili zastoj u saobraćaju.\nVažno je da živimo u zlatnom dobu, da je digitalizacija na delu, da se zidaju zgrade i grade naučno-tehnološki parkovi, ove osnovne stvari smo prevazišli.\nJoš jednom, ali ovog puta od srca:


Islamska zajednica u BiH: Kurc neprimjeren – Zvornik Danas\nNaslovna/naslovna/Islamska zajednica u BiH: Kurc neprimjeren\nIgor Golubović Send an email 23. avgusta 2017\nSARAJEVO – Islamska zajednica u BiH tvrdi da niko u toj državi ne plaća muslimanke da se oblače na određen način i smatra da je izjava austrijskog šefa diplomatije Sebastijana Kurca s tim u vezi neprimjerena, saopšteno je iz te vjerske zajednice.\n„U Sarajevu ili Prištini se, na primjer, ženama plaća da potpuno pokrivene izlaze na ulicu, kako bi promijenile sliku u gradu“, rekao je Kurc, prenio je njemački Handelsblat.\n„Islamska zajednica u BiH nema saznanja da bilo ko plaća muslimanke u BiH da se oblače na određeni način i stoji na stanovištu da svako ima pravo, pa i muslimanke, da se oblači na način koji želi“, stoji u saopštenju Kancelarije za odnose sa javnošću Rijaseta IZ u BiH.\n„Ali, mislimo da nije našao pravi primjer da to ilustruje. Znamo da je u toku i predizborna kampanja u Austriji i da svi posežu za oštrom retorikom, ali kao što to savjetujemo političarima na Balkanu, tako mislimo da bi i u ostatku Evrope najbolje bilo da se vjera i vjerska osjećanja pojedinaca ne politiziraju i da se ne uvlače u političku arenu“, navedeno je u saopštenju Rijaseta.


Podkast “Pod kapicom“: Branislav Mitrović (VIDEO) - Vaterpolo vesti\nPočetna » Video » Podkast “Pod kapicom“: Branislav Mitrović (VIDEO)\nPodkast “Pod kapicom“: Branislav Mitrović (VIDEO)\nGolman vaterpolo reprezentacije Srbije, Branislav Mitrović, bio je gost u 26. epizodi podkasta „Pod kapicom“\nMitrović će u januaru proslaviti 36. rođendan, a karijeru je započeo u Novom Sadu, gde je kao i Gojko Pijetlović, nastupao za Vojvodinu. Kada je Pijetlović prešao u Partizan, Mitrović je postao prvi golman novosadskog kluba i tamo se zadržao do 2007. godine, kada je i on pojačao crno-bele. Tri sezone kasnije se preselio u Mađarsku, gde i dalje igra. Jednu sezonu je proveo u Ferencvarošu, potom tri u Debrecinu, četiri u Egeru, dve u OSC-u i sada brani boje Vašaša.\nU reprezentaciji je imao veliku konkurenciju u Denisu Šefiku, Slobodanu Soru i Gojku Pijetlović, sa kojim i dalje brani boje reprezentacije. Debitovao je na Šampionatu Evrope u Holandiji pre osam godina, a u narednim godinama je osvojio sve što se moglo osvojiti. Pre tri godine je objavio knjigu pod nazivom „Preokret“.\nOznakeBranislav Mitrović Podkast Pod kapicom


Vredni antikviteti u Domu vojske: SAJAM kolekcionarstva\nPočetak/Društvo/Vredni antikviteti u Domu vojske: SAJAM kolekcionarstva\nNiške Vesti 4. maja 2018.\nUdruženje kolekcionara “Niš” treći put organizuje Sajam antikviteta, kolekcionarstva, numizmatike i filatelije u subotu, 5. maja u holu Doma Vojske u Nišu od 9 do 14 časova. Prijavljeno je više od 40 kolekcionara iz cele Srbije.\nSatovi, poštanske marke, umetnički predmeti, stari nakit, papirni novac, vojni predmeti i ostale dragocenosti stare više vekova, koje su kolekcionari brižljivo saklupljali, biće predstavljeni na ovom Sajmu.\n„Sajam će biti kupo- prodajnog karaktera, a svim zainteresovanima obezbeđena je i besplatna stručna procena antikviteta koji poseduju, po trenutnim tržišnim vrednostim,“ poručili su organizatori.\nZainteresovani posetioci moći će da razgledaju, kupe stari metalni i papirnati novac, stare razglednice, etno predmete, stari nakit, vojne predmete iz perioda kraljevine i novije. Posetiocima će biti obezbeđena besplatna stručna procena antikviteta po trenutnim tržišnim vrednostima, naglašavaju organizatori.\nOsim što kolekcionari razmenjuju iskustva u ovom hobiju, Sajam starinapomaže očuvanju kulturnog i umetničkog blaga naše zemlje.\nZbog velikog interesovanja, plan je da se u budućnosti održavaju po dva sajma godišnje, prolećni i jesenji.\nNajskuplja poštanska markica na svetu, sa veoma šarolikom i bogatom istorijom, prikazana je u Londonu juna 2014. godine, pre nego što je sledećeg meseca ponuđena na aukciji za više od 10 miliona evra.\nJedina “preživala” markica iz 1856. godine veličine jednog centa iz Britanske Gvajane retko se mogla videti nakon izlaganja 1986.\nDom Vojske kolekcionarstvo Sajam antikviteta\nMajor iz Niša u svom stanu ima pravi mali muzej (FOTO)


Ogranak Kolubara - Lazarevac - „Kolubari” zlatna plaketa za liderstvo u energetici Srbije\n„Kolubari” zlatna plaketa za liderstvo u energetici Srbije\nNa svečanoj dodeli priznanja „Kapetan Miša Anastasijević”, održanoj 12. maja u zdanju „Matice Srpske” u Novom Sadu, nagrađeni su najuspešniji privrednici i preduzeća u Srbiji za 2009. godinu. U organizaciji Fakulteta tehničkih nauka i agencije „Media invent” iz Novog Sada, Privredne komore Srbije i Privredne komore Vojvodine, desetu godinu zaredom nagrađeni su najuspešniji privrednici u okviru projekta „Put ka vrhu”.\nZlatna plaketa za liderstvo u energetskom sektoru Srbije, kao i za afirmaciju projekata agencije „Media invent” pripala je Rudarskom basenu „Kolubara”. Nagradu je primio Nebojša Ćeran, direktor RB „Kolubara”.\nPosebna priznanja - zlatne plakete „Media inventa” dodeljene su povodom obeležavanja desetogodišnjice rada agencije.\nPodsećanja radi, Rudarski basen „Kolubara” proglašen je najboljom korporacijom u kategoriji „korporativna odgoovornost u 2008. godini” i nosilac je prošlogodišnjeg priznanja „Kapetan Miša Anastasijević”.


Herc invest ponudio 417.000 KM za hotel u Nevesinju - Moja Hercegovina\nNEVESINJE – Okružni privredni sud u Trebinju prihvatio je kao najveću ponudu preduzeća “Herc invest” iz Trebinja da kupi hotel “Vazdušna banja” u Nevesinju za 417.000 KM.\nHotel Nevesinje (FOTO: Virtualna Hercegovina)\nPonudu od 315.000 KM dao je “Kodiakhem” Trebinje, 301.111 KM ponudio je Predrag Pavlović iz Foče, dok je sumu od 300.000 KM ponudio Mihajlo Ivković iz Nevesinja.\nPočetna cijena pokretne i nepokretne imovine hotela “Vazdušna banja”, koje je u stečaju od 2011. godine, bila je 265.000 KM.\n“Smatramo da nije trebalo ići sa prodajom dok se ne završi postupak koji Mrković vodi po ovom predmetu. Vidjećemo šta će reći Vrhovni sud i ako bude potrebno i Apelacioni sud”, naveo je Miletić.\nhotel vazdusna banja\nU haškom tribunalu nastavljeno je...\nPredsjednik Republike Srpske Milorad Dodik, poručio...\nOdron na magistralnom putu Bileća-Trebinje\nNa dionici magistralnog puta Bileća-Trebinje,...\nBILEĆA - Skoro dva mjeseca...


Održane obuke za ugostitelje iz Braničeva i Podunavlja - EU za turizam\nU okviru projekta „Podrška konkurentnosti i razvoju turizma u regionu Braničevo-Podunavlje“, Regionalna razvojna agencija „Braničevo-Podunavlje“ organizovala je u saradnji sa ekspertima niz radionica za lokalne ugostitelje na teme Korišćenje sistema E-turista i Potencijalni izvori finansiranja.\nTokom prethodnih nedelja, održano je ukupno 10 radionica u Velikom Gradištu, Golupcu, Požarevcu, Smederevu i Smederevskoj Palanci, na kojima je učestvovalo ukupno 70 predstavnika uglavnom aktivnih ugostitelja koji pružaju usluge smeštaja i/ili ishrane. Pored lica zainteresovanih za pokretanje vlastitog biznisa u oblastima turizmu i ugostiteljstva, radionicama je pristustvovao i broj predstavnika javnog lokalnog sektora – zaposlenih u lokalnim samoupravama na poslovima turizma i turističkim organizacijama.\nŠta se tiče teme Korišćenje sistema E-turista, učesnici su uglavnom izrazili svoje zadovoljstvo funkcionalnošću i praktičnošću samog Sistema koji im značajno olakšava svakodnevno poslovanje u kontekstu vođenja evidencije gostiju. Na radionicama su delom razrrešene različite nedoumice učesnika, a njihova pitanja i sugestije biće objedinjene i prosleđene Ministarstvu trgovine, turizma i telekomuniikacija – Sektoru za turizam.\nKad su u pitanju Potencijalni izvori finansiranja, većina učesnika je zaključila da nažalost, često nisu informisani o aktuelno raspoloživim sredstvima koja bi im koristila u procesima unapređenja i širenja njihovog poslovanja. Takođe, izrazili su potrebu stručne savetodavne podrške u procesu pripreme zahteva odnosno predloga projekata, gde su im propozicije i dokumentacija neretko nerazumljivi.\nRealizaciju „Podrške konkurentnosti i razvoju turizma u regionu Braničevo-Podunavlje“ podržao je projekat #EUzaTebe – za kulturno nasleđe i turizam, koji finansiraju Evropska unija i Nemačkа Vlada, a sprovodi Nemačka organizacija za međunarodnu saradnju GIZ.


Lični podaci koje prosledite sajtu Ultrasun.rs u svrhu dobijanja proizvoda ili usluga biće tretirane u skladu sa našim dokumentom o privatnosti na mreži. Zabranjeno je slanje ili prenošenje na ovu lokaciju ili sa nje bilo kojih nezakonitih, pretećih, uvredljivih, klevetničkih, opscenih, pornografskih ili drugih materijala koji su u suprotnosti s bilo kojim zakonom.\nUltra Sun na ovoj lokaciji ne želi od vas da prima poverljive ili druge informacije kojima ne može slobodno da raspolaže. Svi materijali, informacije ili druga saopštenja koja prenosite ili šaljete na ovu lokaciju neće se smatrati poverljivim i onima kojima se ne može slobodno raspolagati. Ultra Sun nema nikakve obaveze prema ovim saopštenjima. Naši zaposleni mogu da kopiraju, otkrivaju, distribuiraju, primenjuju ili na drugi način koriste saopštenja i sve podatke, slike, zvukove, tekst i sve ostale materijale u njima sadržane za bilo koje odnosno za sve komercijalne i nekomercijalne svrhe.


2015 август | Унија синдиката просветних радника Војводине УСПРВ | Page 4\n16. avgust 2015. Obrazovanje Nema komentara\nSKENER ZA OTKAZE Svetska banka uređuje administraciju u Srbiji\nSvetska banka analizira radna mesta u oko 100 institucija državne uprave. Posao će završiti u septembru i to će, saznajemo, biti osnov za dalja otpuštanja.\nU Svetskoj banci za “Blic” potvrđuju da su angažovani na ovom projektu.\n16. avgust 2015. Obrazovanje 3 komentara\nHAOS U PROSVETI: Otkaz dobija 20.000 ljudi\n14. avgust 2015. Obrazovanje 2 komentara\n12. avgust 2015. Obrazovanje Nema komentara\nPress presek: gost Zvonimir Jović predsednik Unije sindikata prosvetnih radnika Vojvodine\nSastanak u ŠU Zrenjanin\nDanas 12.8.2015.godine održan je sastanak u Školskoj upravi Zrenjanin. Sastanku su prisustvovali Milan Bojanić, rukovodilac ŠU Zrenjanin, Zvonimir Jović, predsednik Sindikata prosvetnih radnika Banata i Nikola Tankosić, potpredsednik Sindikata prosvetnih radnika Banata.\nNa sastanku se razgovaralo o listama tehnoloških viškova, ukrupnjavanju norme i drugim aktuelnim problemima u obrazovanju.\nKonstantovano je da ima mnogo problema i da je potrebna saradnja prosvetnih vlasti i sindikata pri njihovom rešavanju. Dogovoreno je da se saradnja između ŠU Zrenjanin i Sindikata prosvetnih radnika Banata nastavi u interesu svih zaposlenih u školama.\n11. avgust 2015. Obrazovanje Nema komentara\nPodaci prosvetnih vlasti nesređeni i proizvoljni\nU resornom ministarstvu ističu da im je prioritet formiranje jedinstvenog informacionog sistema i obećavaju novi sajt i javno dostupne baze podataka o državnom i privatnom obrazovanju\nPokušaj da se dođe do bilo kakvog podatka u obrazovanju, čak i kad ste novinar koji decenijama prati ovu problematiku, pravi je „hod po mukama”, a ishod je najčešće neizvestan. Od prosvetnih vlasti gotovo je nemoguće dobiti odgovor o broju nastavnika, škola, učenika, ponavljača, studenata romske nacionalnosti…, a da ne govorimo o privatnom obrazovanju ili nekim uporedim podacima iz prethodnih godina.\nDOPIS MINISTRA – TEHNOLOŠKI VIŠKOVI\n10. avgust 2015. Obrazovanje 6 komentara\nSve bliža otpuštanja u prosveti\nUkrupnjavanjem normi časova, prema nekim procenama, oko hiljadu prosvetnih radnika do 1. septembra dobiće otpremnine. U Uniji sindikata prosvetnih radnika Vojvodine smatraju da prosvetni radnici iz školskog sistema treba da odu prirodnim putem, odnosno odlaskom u penziju, rekao je predsednik Unije Zvonimir Jović u emisiji Press presek.\nJoš nije sigurno za koliko prosvetara ove jeseni neće zazvoniti školsko zvono, a ministar prosvete, naložio je direktorima škola i predstavnicma prosvetnih sindikata da tokom avgusta, a najkasnije do septembra, treba da predoče podatke o broju nastavnika sa nepotpunim brojem časova i predlogom kako da se njihov fond popuni.\n10. avgust 2015. Obrazovanje 1 komentar\nMinistarstvo ne zna koliko đaka izlazi na popravni\nNajčešće se ponavlja prvi razred srednje škole, najviše takvih đaka je u Beogradu, a predmeti iz kojih se najčešće pada odavno su odomaćeni pod nazivom „strašna trojka“ : matematika, fizika i hemija.\n8. avgust 2015. Obrazovanje Nema komentara\nZašto zaposleni u javnoj upravi MASOVNO žele u penziju?


Optužbe „Hjuman rajts voča” na račun Izraela | Restart Magazin\nOva organizacija tvrdi da Tel Aviv sprovodi politiku etničke nadmoći i čini zločine protiv čovečnosti favorizujući izraelske Jevreje na štetu Palestinaca\nKada su pre 20 godina brojne grupe za zaštitu prava prozvale Izrael za aparthejd, neki su se ogradili od optužbi. Tadašnji visoki predstavnik „Hjuman rajts voča” rekao je da je pogrešno izjednačavati cionizam s rasizmom. U utorak, dve decenije kasnije, ova organizacija objavljuje izveštaj na 213 stranica, kojim tvrdi da ova država sprovodi politiku etničke nadmoći koja favorizuje izraelske Jevreje nad Palestincima, kako u Izraelu, tako i na okupiranim teritorijama. Dok veći deo sveta decenijama politiku ove zemlje tretira kao privremeno stanje, koje će takođe već dug mirovni proces izlečiti, HRV smatra da ugnjetavanje Palestinaca ispunjava definicije progona i zločina zvanog aparthejd. Optužba dolazi u času kad se izraelska vlada suočava s istragama o zločinima na palestinskim teritorijama u Međunarodnom krivičnom sudu u Hagu. Fokus suda na ključnu politiku u poslednjim godinama, vojne operacije protiv palestinskih ekstremista u pojasu Gaze i izgradnju stanova za Jevreje na Zapadnoj obali i u anektiranom istočnom Jerusalimu, premijer Benjamin Netanijahu smatra suštinom „licemerja i antisemitizma”.\nU međuvremenu, a pre HRV, istu optužbu je početkom ove godine podigla izraelska grupa za zaštitu prava B’Tselem, što su prethodno učinile još dve tamošnje organizacije, ponavljajući ono što Palestinci tvrde decenijama.\n„Njujork tajms” prenosi da Mark Regev, bivši portparol premijera Netanijahua, smatra da HRV ovim iskazima omalovažava stvarne sigurnosne pretnje koje palestinski teroristi predstavljaju izraelskim civilima ignorišući njihova osnovna ljudska prava na život i sigurnost. List navodi i da izraelski ambasador u SAD Gilad Erdan smatra da se izveštaj graniči s antisemitizmom, jer njegovi autori koristeći, kako kaže, cinično termin aparthejd, poništavaju pravni i socijalni status miliona izraelskih državljana, uključujući i arapske.\n„Hjuman rajts voč” navodi međunarodne zakone koji aparthejd definišu zločinom protiv čovečnosti u kojem jedna rasna grupa dominira drugom kroz namerna, direktna, nehumana i sistematska ugnjetavanja. Organizacija tvrdi da se ove politike u različitom stepenu odražavaju na Zapadnoj obali, u pojasu Gaze i unutar same države, a okupiranu Zapadnu obalu koristi kao glavni dokaz. Tamo, navode, Palestinci žive pod vojnom stegom, a izraelski naseljenici pod građanskim pravnim sistemom s većim slobodama. Njihov cilj, kažu, nije delegitimizacija Izraela, već vršenje pritiska da se okonča jasna diskriminacija. Izveštaj navodi i da su u delovima Zapadne obale surovi uslovi doveli do prisilnog premeštanja na hiljade Palestinaca iz domova, da su im uskraćena prava boravka i osnovna građanska prava. Evidentirane su zloupotrebe poput uskraćivanja građevinskih dozvola Palestincima i rušenja njihovih domova pod izgovorom da im nedostaju dozvole.\nKenet Rot, izvršni direktor HRV, kaže da mnogi godinama upozoravaju da aparthejd vreba iza ugla ako se ponašanje izraelskih vlasti ne promeni, a njihova detaljna studija pokazuje da su tu liniju već prekoračili i da čine zločine protiv čovečnosti održavajući princip privilegovanja jednog naroda na štetu drugog. Organizacija je pozvala tužilaštvo Međunarodnog krivičnog suda da istraži i procesuira umešane, a države da nametnu pojedinačne sankcije, uključujući zabranu putovanja i zamrzavanje imovine odgovornim zvaničnicima i službenicima, ali i da međunarodna zajednica preispita prirodu svog angažmana u Izraelu i Palestini umesto što se samo fokusira na „mirovni proces”. Traže i da se oformi komisija UN za istragu sistematske diskriminacije i represije u ovoj zemlji, te imenuje izaslanik UN za zločine progona i aparthejda s mandatom da preporuči međunarodne akcije da se ovakva politika zaustavi širom sveta.\n← Bajdenovo obraćanje Kongresu pratilo 26,9 miliona ljudi, mnogo manje u odnosu na Trampa\nBerlin otvoreno prkosi Vašingtonu →\nFauči: Korona sada pogađa mlađe nego na početku


Konsocijacijska demokratija i legitimno predstavljanje temelji su diskriminacije\nKBS\tAktivnosti 11 May 2022\t Hits: 18\nBosna i Hercegovina već duži niz godina je izložena izazovu kako reformisati izborni sistem i učniti ga pogodnim za daljnji demokratski prosperitet u izgradnji savremenog društva i države.\nPodrazumijeva se da se u tom procesu svakako moraju uvažiti prije svega presude Evropskog suda za ljudska prava i presude Ustavnog suda Bosne i Hercegovine, kojima su konstatovane povrede osnovnih ljudskih i građanskih prava.\nSvi relevantni akteri u Bosni i Hercegovini saglasni su da je to evidentan problem i da se to pitanje mora riješiti kako bi se opšti izbori u oktobru ove godine proveli po novim pravilima kojima bi se ovi nedostaci eliminisali.\nMeđutim problem nastaje u percepciji i poimanju osnovnih ljudskih i građanskih prava individua i kolektiviteta. Sve međunarodne konvencije i deklaracije nedvosmisleno promoviraju i lociraju građanina kao suverenu individu kojoj su zagarantirana sva ljudska i građanska prava.\nNjegovo pravo da pripada određenom kolektivitetu (vjerskom, etničkom i dr.) je bez dvojbe sadržano u njegovim ljudskim i građanskim pravima. Sve građanske opcije u Bosni i Hercegovini ovo pitanje uglavnom razumiju na ovaj način, šta je u skladu sa demokratskim standardima što je i temelj evropskih vrijednosti.\nNažalost HDZ Bosne i Hercegovine i njeno nevladino udruženje HNS, deklarativno prisvajaju krilaticu da su „promicatelji evropskih vrijednosti“, a da u razgovorima o izbornoj reformi veoma rigidno zastupaju etno-nacionalni koncept, koji je odavno prevaziđen u modernim, državnim i političkim sistemima. Veoma uporno se zagovara načelo „konsecijacijske demokratije“ što upravo ona znači? Ovaj prevaziđeni model je nekada korišten kao privremeno rješenje u postkonfliktnim heterogenim društvima. Ovaj model u funkcionisanju države znači da je određenim etničkim ili drugim grupama, zagarantovano učešće u vlasti, prevedeno u praksi je sticanje određenog prava po rođenju.\nNa ovaj način država kažnjava Sejdića i Fincija, Zornića, Pilav, Šlakua što nisu rođeni kao konstitutivni, a moramo se složiti da nisu mogli birati svoje etničko porijeklo.\nPrihvatiti ovo načelo znači prihvatiti ideologiju koja se nažalost povampirila u Evropi i koja će nadamo se biti pobijeđena. Kada se ovaj model kombinuje sa takozvanim legitimnim predstavljanjem onda kao rezultat dobijete državu u kojoj se zakonom promovira i legalizira diskriminacija.\nKako bi se to još podebljalo i u grupaciji „konstitutivni“ postoje i oni koji su konstitutivniji tako što njihov glas vrijedi 20-30 puta više od onog drugog konstitutivnog, sve u svemu jad i bijeda od demokratije.\nKako je najavljen još jedan pokušaj dogovora o izbornoj reformi koji će se održati u Briselu, Kongres Bošnjaka svijeta skreće pažnju na ovu delikatnu situaciju, odnosno zamku koja može biti veoma opasna po budućnost Bosne i Hercegovine.


MIGRACIJE I ORGANIZOVANI KRIMINAL I DALJE NAJVAŽNIJE TEME | SRNA\nMIGRACIJE I ORGANIZOVANI KRIMINAL I DALJE NAJVAŽNIJE TEME\nSARAJEVO, 10. OKTOBRA /SRNA/ - Ministar inostranih poslova u Savjetu ministara u tehničkom mandatu Igor Crnadak rekao je Četvrtom regionalnom forumu Unije za Mediteran u Barseloni da su pitanje migracija i borba protiv organizovanog kriminala i dalje najvažnije bezbjednosne teme u regionu.\nCrnadak je istakao značaj ove unije, kao jedinog foruma, osim UN, koji dovodi za isti sto predstavnike Mediterana, EU, Izraela i Palestine i koji je dao veliki doprinos stabilnosti i razvoju za 11 godina postojanja, saopšteno je iz Ministarstva inostranih poslova u Savjetu ministara u tehničkom mandatu.\nNakon današnje prezentacije uticaja klimatskih promjena na Mediteran, Crnadak je naglasio da je očigledno da se pitanje globalnog zagrijavanja potcjenjuje i da će vlasti mediteranskih zemalja morati snažnije da se angažuju na rješavanju tog problema.\nOn je upoznao učesnike o namjeri da BiH bude domaćin jednog od velikih događaja Unije za Mediteran 2020. godine, o čemu se već vode razgovori sa generalnim sekretarom Unije Naserom Kamelom.\nCrnadak je na ovom forumu učestvovao na poziv kopredsjedavajućih - visokog predstavnika EU za spoljne poslove i bezbjednosnu politiku Federike Mogerini i ministra inostranih poslova i dijaspore Jordana Ajmana Safadija, kao i domaćina, ministra inostranih poslova Španije Žozepa Borela.\nNa Četvrtom regionalnom forumu Unije za Mediteran učestvovalo je više od 30 ministara inostranih poslova.


Chevrolet - Garancija\nNaš postprodajni servisni paket sadrži:\nSvaki Chevrolet dolazi sa komfornom garancijom od 3 godine ili 100 000 pređenih kilometara. Garancija od 2 godine važi bez ograničenja za pređene kilometre. Pored ovog perioda fabričke garancije, nudimo produženu garanciju vozila do 5 godina ili do 150 000 kilometara za sva nova Chevrolet vozila poručena kod naših zastupnika, kao i za ona poručena posle 01. januara 2012. Detalji o produženoj garanciji su dostupni kod naših zastupnika.\nTakođe, dajemo 6 godina garancije na limariju za svaki Chevrolet model. Kao vlasnik Chevrolet-a stičete pravo i na Chevrolet Evro Servis 24 sata dnevno, u trajanju od 36 meseci, počev od dana registracije. Servis sadrži besplatnu pomoć na putu i besplatnu vuču do najbližeg ovlašćenog Chevrolet servisera, a ako je potrebno i naknadu za alternativni prevoz u određenim okolnostima.


Javni poziv za izbor trenera/kinja u trenersku bazu KOMS - Krovna organizacija mladih Srbije\nJavni poziv za izbor trenera/kinja u trenersku bazu KOMS\nŠta je trenerska baza KOMS-a?\nTrenerska baza KOMS-a je radno telo Krovne organizacije mladih Srbije koje okuplja trenere i trenerkinje koji su stručni u oblastima delovanja KOMS-a, dele vrednosti i učestvuju u realizaciji programa organizacije. To je resurs koji pruža podršku organizaciji kroz edukaciju, koristeći različite metodologije koje doprinose održivosti, razvoju i usavršavanju udruženja mladih i za mlade. Aktivnosti koje realizuje baza mogu biti volonterske ili imati profitni karakter. Treneri/kinje osećaju pripadnost bazi i KOMS-u, motivisani su da kroz dogovor i saradnju kreiraju standarde rada.\nTreneri/kinje se biraju u bazu na mandat od dve godine na javnom konkursu, sa mogućnošću reizbora.\nU zavisnosti od ekspertize, delokrug rada trenerske baze može podrazumevati:\ninterna angažovanja: jačanje kapaciteta organa (Upravni i Nadzorni odbor), radnih tela (Sekretarijat, saveti, radne grupe i komisije), organizacija članica KOMS-a, mladih pojedinaca i pojedinki, kroz osmišljavanje i realizaciju obuka i programa mentorstva; učešće u sprovođenju i razvijanju programa KOMS-a; učešće u unapređenju rada KOMS-a kao zagovaračke platforme.\neksterna angažovanja: baza je na raspolaganju partnerima KOMS-a i drugim zainteresovanim akterima u pružanju ekspertskih i trenerskih usluga;\nučešće u izradi publikacija koje KOMS objavljuje, kao i drugih edukativnih materijala, priručnika i baza znanja (e-learning platforme, baze kontakata) koje su na raspolaganju članovima/cama mreže;\nusavršavanje i lčni razvoj trenera i trenerkinja baze kroz podršku ostalih članova i članica baze, mentorstva i savetovanja.\nProces prijave i izbora trenera/kinja u bazu\nKonkurs za izbor trenera/kinja u bazu trenera KOMS-a biće otvoren od 18. marta do 5. aprila 2019. godine. Ovim konkursom pozivamo da se prijave treneri/kinje sa minimalnim dvogodišnjim iskustvom u sledećim oblastima:\nAktivno učešće mladih u procesu donošenja odluka\nJavno zagovaranje i javne politike\nJavni nastup, govorništvo i liderstvo\nRavnopravnost i socijalna inkluzija\nPrijava podrazumeva slanje:\nprijavnog obrasca (formu možete pronaći ovde);\ndo 2 pisma preporuke.\nKompletan tekst konkursa možete pronaći OVDE.\nKandidati/kinje svoje prijave mogu slati za jednu ili više oblasti ekspertize. U slučaju prijave za više oblasti ekspertiza, potrebno je popuniti pojedinačno prijavni obrazac za svaku od njih.\nSva potrebna dokumenta slati na e-mail adresu: konkurs@koms.rs do 14. aprila 2019. godine, sa naznakom – Konkurs za trenersku bazu KOMS-a 2019, do 23.59 časova. Više informacija o konkursu i radu trenerske baze možete dobiti od Miljane Pejić, menadžerke programa KOMS-a putem mejla: miljana.pejic@koms.rs ili telefona 062/467344.\nPrijave će razmatrati višečlana Komisija KOMS-a, a rezultati selekcije biće poznati najkasnije do 20. aprila 2019. godine. Komisija zadržava pravo organizovanja drugog kruga selekcije (praktični zadatak i/ili intervju), nakon analize prijava.\nKriterijumi za izbor trenera/kinja su:\nrelevantno formalno i neformalno obrazovanje – do 30 bodova;\ntrenersko i zagovaračko iskustvo:\nlista održanih treninga sa informacijama o broju trenerskih sati, organizatoru, temi, kontakt osobi, ciljnoj grupi – do 30 bodova;\nstručnost za jednu od potrebnih oblasti ekspertiza, dokazanu kroz praktično iskustvo i reference – do 30 bodova;\nmotivacija za učešće u radu trenerske baze – do 10 bodova.


"Oborena" lista Ljubiše Belog Preletačevića - Bizlife.rs\n11:58 Beograd , 21.02.2018.\nUpravni sud “oborio” je listu Ljubiše Belog Preletačevića za predstojeće izbore u Beogradu, sa obrazloženjem da nisu ispunjeni uslovi da se proglasi ova izborna lista, prenose mediji.\nKako je saopšteno, Sud je usvojio žalbu koju je podneo jedan birač i poništio rešenje Gradske izborne komisije grada Beograda o proglašenju izborne liste broj 22 pod nazivom “Ljubiša Preletačević Beli – Zato što volimo BELOVGRAD”.\nNavodi se da nisu bili ispunjeni uslovi za proglašenje izborne liste zbog toga što Sporazum o obrazovanju Grupe građana “Ljubiša Preletačević Beli – Zato što volimo BELOVGRAD”, koja je podnela listu, ne sadrži naziv izborne liste što “predstavlja obavezan uslov iz člana 29. stav 3. Uputstva za proglašenje izborne liste”.\n“U konkretnom slučaju, Gradska izborna komisija grada Beograda je trebalo da podnosiocu izborne liste naloži da u propisanom roku sačini aneks sporazuma o obrazovanju grupe građana kojim će se odrediti naziv izborne liste i eventualno nosilac izborne liste, s tim što aneks sporazuma mora biti overen od strane javnog beležnika. Ukoliko se aneksom sporazuma odredi nosilac izborne liste, mora biti navedeno njegovo ime i prezime i uz aneks dostavljena njegova pismena saglasnost za nosioca izborne liste s tim što prema stavu Upravnog suda utvrđenom na sednici svih sudija održanoj 25.03.2016. godine, delovi ličnog imena bilo kog lica ne mogu biti uključeni u naziv izborne liste grupe građana, osim imena i prezimena lica koje je grupa građana odredila za nosioca izborne liste zaključenim sporazumom”, piše između ostalog u obrazloženju.\nKako “Blic” saznaje, problem sa listom čiji je nosilac Beli, imao je funkcioner PSG Sava Pilipović, inače član Gradske izborne komisije (GIK) ispred koalicije koju predvodi Dragan Đilas. Međutim, žalbu Upravnom sudu podneo je, kako se vidi iz dokumenta, “birač M.A.”.\nU međuvremenu, u svom fazonu, oglasio se i Beli, preko društvene mreže Tviter.\nbeograd izbori Beli


Stanić prvi na rang-listi za direktora SIPA\nPerica Stanić, aktuelni direktor Državne agencije za istrage i zaštitu (SIPA), našao se na prvom mjestu rang-liste uspješnih kandidata za tu poziciju, koju je danas sastavio Nezavisni odbor parlamenta BiH.\nPotvrdio je to izvor "Nezavisnih", koji podsjeća da se rang-lista uspješnih kandidata za novog direktora dostavlja Ministarstvu bezbjednosti BiH.\nIza Stanića, sljedeći na rang-listi je Darko Ćulum, aktuelni direktor Policije Republike Srpske, dok je na trećem mjestu Žarko Laketa, policijski službenik iz Trebinja.\nInače, Stanić je u februaru ove godine, a prema informaciji MUP-a RS, stekao uslove za penziju, međutim to neće biti prepreka da se nađe na listi uspješnih kandidata.\n"Nezavisni odbor ne treba da utvrđuje da li je neko stekao uslove za penziju ili nije. To treba da uradi neko drugi, oni koji imenuju. Sva potrebna dokumentacija iz uslova konkursa je dostavljena i tu se naša priča završava", ispričao je izvor "Nezavisnih" blizak Nezavisnom odboru.\nIsti izvor podsjeća da je za poziciju direktora SIPA konkurisao i Goran Zubac, bivši direktor te agencije, ali se nije našao na listi uspješnih kandidata.\nRanije se spekulisalo da on nije mogao ni konkurisati zbog pravosnažne presude, međutim ispostavilo se da to nije tačno. Kako saznajemo, Zubac je u dokumentaciji dostavio i uvjerenje o nekažnjavanju.\nNakon što Nezavisni odbor parlamenta BiH završi proceduru i listu dostavi Ministarstvu bezbjednosti, ministar, u ovom slučaju Dragan Mektić, dužan je da Savjetu ministara BiH dostavi jedno ime s liste za imenovanje.\n"Ne mora predložiti imenovanje prvog s liste, može i posljednjeg, i na kraju je do Savjeta ministara BiH koga će imenovati", ispričao je izvor "Nezavisnih".\nPodsjećanja radi, zvaničnici SNSD-a već nekoliko puta su isticali da Savjet ministara u tehničkom mandatu ne treba da imenuje nikoga, pogotovo ne direktora SIPA i OBA, kojem takođe uskoro ističe mandat.\nCIJENA LAŽNOG ZNANJA: Ovo je cjenovnik lažnih diploma\nSVA ČETIRI KANDIDATA ZA DIREKTORA SIPE ISPUNJAVAJU USLOVE ZA PENZIJU


O nama - Cacao Beauty Center - cacaobeautycenter.com\nNaš posao je naša strast – uvek smo spremni da mu poklonimo posebnu pažnju, učimo, napredujemo, a sve u cilju zadovoljstva naših klijenata.\nJoš od otvaranja Cacao Beauty centra oktobra 2012. godine usvojili smo standarde beskompromisnog kvaliteta i pokazali klijentima da u Cacao Beauty centru, pored profesionalne nege i održavanja lepote, mogu pronaći i kutak za opuštanje i odmor od svakodnevnih obaveza i stresa.\nPrateći trendove u industriji lepote, danas klijentima možemo da ponudimo širok spektar usluga: manikir, pedikir, depilaciju, japansku metodu iscrtavanja obrva, trajnu šminku usana i kapaka, profesionalno šminkanje, masaže, svilene trepavice, ekskluzivne tretmane lica, usluge iz oblasti estetske medicine, uklanjanje tetovaža Skinial metodom. Vodeći računa o zdravim stilovima života, posebno smo ponosni što u portfolio uključujemo i uslugu kvantno-magnetne analize tela.\nMi čvrsto verujemo da su sve žene prelepe. Individualni pristup svakom klijentu, profesionalnost u radu, visoki standardi kvaliteta pri pružanju usluga, ugodan ambijent, renomirani proizvodi korišćeni u radu – u našoj oazi lepote osetićete se jedinstveno, povratiti energiju i otkloniti posledice stresa.\nŽelimo da steknemo i sačuvamo vaše poverenje i da nam se svaki put vratite lepši i srećniji.


Sastanak Mitrović - Martinez | Privredna komora Crne Gore\nRukovodilac Sektora za pravne i opšte poslove Privredne komore Crne Gore Aleksandar Mitrović sastao se 25. februara 2014. godine sa savjetnikom za javne nabavke Svjetske banke Joseom Manuelom Martinezom.\nSastanku u Privrednoj komori su prisustvovali i predstavnici Ministarstva finansija - Kancelarije za tehničku podršku (TSU).\nCilj sastanka je bio upoznavanje sa aktivnostima Komore u oblasti javnih nabavki i identifikovanja zajedničkih aktivnosti u ovom pravcu.\nMartinez je iskazao zahvalnost Komori na saradnji i pružanju pomoći prilikom sprovođenja istraživanja u oblasti javnih nabavki, što preporučuje da ova asocijacija privrednika i u narednom periodu bude pouzdan partner Svjetskoj banci.\nPredstavnika Svjetske banke interesovalo je kako privrednici doživljavaju Zakon o javnim nabavkama i istakao da Svjetska banka kontinuirano sprovodi aktivnosti u cilju unapređenja sistema javnih nabavki. U tom pravcu, planira se održavanje radionica o javnim nabavkama u Crnoj Gori. S obzirom na ulogu koju Komora ima u unapređenju poslovnog ambijenta, Jose Manuel Martinez je iskazao mogućnost da, u saradnji sa članicama Komore, sprovede anonimno istraživanje (anketu), koje bi se odnosilo na proces javnih nabavki, u skladu sa zakonom koji reguliše to pitanje.\nAleksandar Mitrović je zahvalio na ukazanom povjerenju Svjetske banke i ponudio pomoć Privredne komore Crne Gore u realizaciji planiranih aktivnosti. Istakao je da Komora od 2001. godine aktivno učestvuje u unapređenju sistema javnih nabavki u Crnoj Gori, kroz analizu zakona, organizovanja seminara i javnih rasprava. Cilj svakog društva je uređeno poslovno okruženje koje garantuje uspješno poslovanje, a samim tim razvoj privrede i veći priliv stranih direktnih investicija. Polazeći od tog cilja, Komora je u maju 2013. godine inicirala izmjene Zakona o javnim nabavkama, jer postojeći sadrži brojne formalnosti i administrativne barijere. Inicijativa je prihvaćena od strane Ministarstva finansija i formirana je radna grupa za pripremu Nacrta zakona o izmjenama i dopunama Zakona o javnim nabavkama, a tim povodom u planu je održavanje javne rasprave 17. marta 2014. godine u Privrednoj komori Crne Gore sa koje će Radna grupa za pripremu ovog nacrta razmotriti predloge, komentare i sugestije, nakon čega će sačiniti Izvještaj o sprovedenoj javnoj raspravi.\nTokom sastanka je prepoznata mogućnost da Privredna komora i Svjetska banka sarađuju na planiranim projektima koji se realizuju između ove finansijske institucije i Ministarstva finansija - Kancelarije za tehničku podršku (TSU).


Kremlj: Kijev da prizna defakto stanje stvari - 26.05.2022, Sputnik Srbija\nKremlj: Kijev da prizna defakto stanje stvari\nMoska očekuje od Kijeva da prihvati zahteve Rusije i da prizna realnu situaciju, rekao je portparol Kremlja Dmitrij Peskov. 26.05.2022, Sputnik Srbija\nOn je na taj način prokomentarisao poziv američkog političara Henrija Kisindžera da se obezbedi neutralni status Ukrajine i da Kijev načini teritorijalne ustupke.Podsetimo, bivši američki državni sekretar Henri Kisindžer izjavio je da bi Ukrajina trebalo da ustupi teritoriju Rusiji kako bi se sukob okončao.\nkriza u ukrajini, rusija – politika, rusija, politika, kremlj, kisindžer, ukrajina\n13:19 26.05.2022 (Osveženo: 14:40 26.05.2022)\nMoska očekuje od Kijeva da prihvati zahteve Rusije i da prizna realnu situaciju, rekao je portparol Kremlja Dmitrij Peskov.\n„Moskva očekuje da Kijev prihvati zahteve Rusije i da prizna situaciju defakto, realno stanje stvari koje postoji. To nisu teritorijalni ustupci. Kijev mora, ponavljam, da prizna situaciju defakto i da je trezveno proceni“, rekao je Peskov.\nOn je na taj način prokomentarisao poziv američkog političara Henrija Kisindžera da se obezbedi neutralni status Ukrajine i da Kijev načini teritorijalne ustupke.\nPodsetimo, bivši američki državni sekretar Henri Kisindžer izjavio je da bi Ukrajina trebalo da ustupi teritoriju Rusiji kako bi se sukob okončao.\nKosačov: Raste svest o tome da se Rusija ne može poništiti, toga je svestan i Kisindžer


Novembar 21, 2019 19:24\nPotpredsednik Srpske liste Igor Simić je, povodom godišnjice uvođenja taksi na robu iz centralne Srbije, rekao da su Srbi na Kosovu očekivali da će takse brzo biti ukinute.\n"Mi, politički predstavnici Srba na Kosovu i Metohiji, nismo mogli da verujemo da će se Priština odupreti pozivu međunarodnih predstavnika", rekao je potpredsednik Srpske liste Igor Simić u emisiji U središtu pažnje Prvog programa Radio Beograda.\nPodseća da je jedino predsednik Aleksandar Vučić objašnjavao i srpskim predstavnicima i javnosti u celini da to neće ići tako lako i da u Prištini nema razumnih pojedinaca koji su sposobni da shvate posledice takvog delovanja.\n"Takse najviše otežavaju život Srba na Kosovu i Metohiji, ali otežavaju i život Albanaca i mi smo se nadali da će uslediti pritisak Albanaca kojima takođe poskupljuju namirnice i ugrožava se privreda, da će oni podići glas i pokazati političarima da ne mogu da se igraju sa takvim stvarima. Nažalost oni su ostali nemi, njihovi mediji su takve ljude koji su bili glasovi razuma skrajnuli i ostavili po strani", ukazao je potpredsednik Srpske liste.\nMeđunarodna zajednica se, kaže, pokazala kao nekredibilna u situacijama kada Priština krši potpisani Cefta sporazum, kao i Sporazum o pridruživanju i stabilizaciji.\nPostavlja pitanje: "Da li je Priština toliko jaka da može da odbije savete zapadnih partnera, pre svega mislim na one iz Brisela i Vašingtona, Berlina i drugih gradova ili međunarodna zajednica zaista nema interes da podseti Prištinu da ne mogu da krše sporazume koji su sami potpisali".\nIgor Simić je komentarišao i objavljivanje fotografija dvojice osumnjičenih u slučaju ubistva Olivera Ivanovića, što je uradila kosovska policija uz odobrenje Specijalnog tužilaštva.\n"Stradanje i mučko ubistvo Olivera Ivanovića je istovremeno pokazalo svo licemerje i međunarodnih predstavnika, ali i prištinskih institucija, koje su ovaj zločin iskoristile da ostvare neke svoje političke ciljeve - da maltretiraju Srbe, demonstriraju silu, upadaju na sever Kosova i Metohije i da kroz optužbe prema svim onim Srbima koji nisu spremni da pognu glavu i pod pretnjama, poput potpredsednika Srpske liste Milana Radojičića, da time pošalju poruku svima ostalima", istakao je potpredsednik Srpske liste.\nSimić podseća da je jedino na prostoru Kosova i Metohije pojedinac dužan da dokaže svoju nevinost, umesto da tužilac ima obavezu da dokaže njegovu krivicu.


NUNS : Južne vesti\n19:12, 22. 6. 2021.\nVeliki broj uvreda i pretnji na društvenim mrežama prethodnih dana dobio je novinar NewsMax Adria televizije i donedavni dopisnik Južnih vesti iz Beograda Željko Veljković, a u Nezavisnom udruženju novinara Srbije ocenjuju da je to crtanje mete novinaru i to oštro osuđuju.\nNUNS i UNS osudili seksističke napade Ace Lukasa na novinarku Tatalović\n12:48, 9. 11. 2020.\nOba reprezentativna novinarska udruženja u Srbijie - NUNS i UNS osudila su napade na novinarku N1 Žaklinu Tatalović koju je sinoć u emisiji “Hit tvit” najprizemnije vređao pevač Aca Lukas. Za NUNS je ovaj napad posledica višegodišnjeg urušavanja pristojnosti i etičnosti u javnom prostoru, dok je UNS pozvao sve učesnike u javnom životu da ne vređaju novinare.\nVranjski naprednjaci primitivnim rečnikom ponovo na "InfoVranjske"\n18:20, 15. 10. 2020.\nPosle teksta InfoVranjskih o kašnjenju uvođenja grejanja za četiri zgrade u centru Vranjske Banje, vranjski odbor naprednjaka je u zvaničnom saopštenju novinara nazvao "ološom", "bednikom" i još nepristojnijim uvredama, optužio ga da "radi protiv svojih komšija" i tekst nazvao "zlonamernim". Autor teksta Slavomir Kostić kaže da ovo saopštenje vređa, ali ne demantuje nijednu objavljenu informaciju. Povodom četvrtog napada vranjskih naprednjaka na InfoVranjske reagovali su UNS i NUNS.\nKonferencije za novinare o koroni bez novinara - struka rekla "da" bez ozbiljnog razmišljanja\n18:59, 11. 4. 2020.\nIako su stručnjaci do sada, kao primer bezbednog okupljanja u vanrednom stanju zbog korone, navodili upravo redovne konferencije za novinare, od danas se one održavaju bez novinara. Pitanja se šalju mejlom i čitaju u programu uživo. Ministar zdravlja Zlatibor Lončar kaže da je razlog to što je virus korona ušao u neke redakcije, a epidemiolog Predrag Kon odgovara da je struka bila saglasna da se one održavaju onlajn, ali bez ozbiljnijeg razmišljanja.\n18:02, 4. 3. 2020.\nNUNS: Ako se ministar prosvete ne izvini novinarima, bojkotovati njegove javne nastupe\n12:44, 26. 2. 2020.\nPonašanje ministra prosvete Mladena Šarčevića, koji je novinarima Južnih vesti i N1 u Nišu rekao da bi "dobili odgovor da su normalni", gurnuo mikrofon i nazvao reportera siledžijom - kao agresivno i neodgovorno ocenjuje Nezavisno udruženje novinara Srbije. Ako im se ministar hitno ne izvini, kažu da će pozvati novinare da ubuduće bojkotuju njegove javne nastupe.\nDok javnost sumnja na nelegalnu špijunažu i pita kako su Ministrastvo odbrane i Aleksandar Vulin uspeli da kritikuju Nedeljnikov tekst koji nije ni objavljen, niški odbor Pokreta socijalista odlučio je da brani svog lidera tako što je napao predsednika NUNS-a Željka Bodrožića i njegove izjave date u intervjuu N1.\nGrađani - fokus svih aktivnosti vezanih za EU integracije\n15:49, 29. 5. 2019.\nMeđu brojnim problemima koji se javljaju u procesu pridruživanja Srbije Evropskoj uniji i dalje je udarni uključenost i shvatanje građana o tome kako integracije utiču na njihov svakodnevni život. Razumevanje je ključ za podršku i uključivanje, a građani moraju biti fokus svih aktivnosti vlasti, medija i organizacija, zaključak je konferencije “Glasno i jasno o Evropskoj uniji”.\nDan slobode medija - novinari u Srbiji u katastrofalnom položaju\n09:10, 3. 5. 2019.\nKako bi ukazali na katastrofalan položaj u kome se novinari i mediji danas nalaze, na Svetski dan slobode medija NUNS i NDNV ih pozivaju da u 5 do 12 isključe ton, zamrače ekrane i time doprinesu akciji "Pet minuta gromoglasne tišine", dok UNS poziva medije da u isto vreme objave njihov proglas u kome ukazuju na to šta je obeležilo godinu za nama i prenesu 9 zahteva.


Han: EU u punoj meri podržava evropske integracije Srbije | EurActiv Srbija\nEvropski komesar za proširenje i susedsku politiku Johanes Han izjavio je da je potpisivanje Sporazuma za sprovođеnjе Akcionog IPA programa za Srbiju za 2017. vrednog nešto više od 41 milion evra odraz opredeljenja EU da u punoj meri podrži evropske integracije Srbije. Od te sume, 26 miliona evra je namenjeno reformi pravosuđa, rekao je Han i istakao da je vladavina prava u samoj srži pregovora sa EU i da odlučuje brzinu pristupanja.\nHan je posle sastanka s predsednikom Srbije Aleksandrom Vučićem u Beogradu 2. jula kazao da EU svake godine u proseku pomaže usklađivanje Srbije sa evropskim tekovinama sa oko 200 miliona evra a da je do sada uputila oko dve milijarde evra nepovratne pomoći Srbiji.\n"Sve u vezi s evropskim integracijama radi se u interesu građana Srbije a ne da bi se zadovoljili neki evropski zvaničnici i birokrate", kazao je komesar.\nNavodeći da će se uzdržati od pominjanja Kosova kao otvorenog pitanja, Han je kazao da postoji "mnogo drugih krucijalnih elemenata" kojima se Beograd i Unija moraju baviti u pristupnim pregovorima.\nOn je kazao da je u okviru potpisanog sporazuma, 26 miliona evra namenjeno sprovođenju reformi pravosuđa u Srbiji.\n"Podržaćemo osnovne institucije pravosuđa u Srbiji da bi njihov rad bio efikasniji i transparentniji jer je vladavina prava u samoj srži pregovora sa EU i odlučuje brzinu pristupa", kazao je Han.\nPo njegovim rečima, unapeđenje kvaliteta pravosuđa je ključno da bi Srbija postala privlačnija za strane investitore.\n"Postoji veza između razvoja Srbije, privlačnosti njenog privrednog sektora za investitore i kvaliteta pravosuđa. Od ukupnog broja investicija u Srbiji, 80% dolazi iz EU, sve te investicie stvaraju radna mesta i poboljšavaju blagostanje građana", rekao je evropski komesar.\nHan je pozdravio kako je rekao, "prve ohrabrujuće signale" u vezi s početkom izrade medijske strategije, navodeći da je opredeljenje Vlade Srbije da sve relevatne aktere okupi za istim stolom, "korak u pravcu kojim treba ići".\nVučić: Nisam optimista oko Kosova ali moramo da pregovaramo\nPredsednik Srbije Aleksandar Vučić izjavio je ple susreta sa Hanom da nije optimista kada je u pitanju ishod dijaloga Beograda i Prištine u Briselu, jer mnogo toga ne zavisi od Srbije, ali i ponovio da ti razgovori moraju da se nastave kako bi se sačuvali mir i stabilnost čitavog regiona.\nVučić je rekao da nije samo fraza kada uporno ponavlja da je od izuzetnog značaja da se očuvaju mir i stabilnost u odnosima sa Prištinom i da je on spreman da razgovara s predstavnicima kosovskih Albanaca "i tri puta dnevno ako treba".\n"Da li sam optimista ili ne? Jasno je da nismo u lakoj situaciji i da ne žele svi kompromis. Ali naš posao je da težimo dogovoru i da pokušavamo da ga nađemo. Bolje je da deset godina pregovaramo nego da jedan sat ratujemo. Mi ćemo sve uložiti da se postigne kompromis, ali Srbiju niko neće moći da ponižava i sruši bez obzira na to što se nekome činilo da je to moguće", rekao je Vučić.\n"Potpuno sam saglasan sa onim što je govorio komesar Han, posebno u oblasti vladavine prava, i uveren sam da ćemo tu uspeti da postignemo napredak do narednog izveštaja (o napretku)", rekao je Vučić.\nGovoreći o nastavku evropskih integracija, Vučić je rekao da se nada da će Srbija uz podršku EU umeti da pronađe najbolji izlaz, jer je Srbiji mesto u Evropi, iako ostaje da se pre toga reši pitanje Kosova.\nGovoreći o Sporazumu o sprovođenju Akcionog IPA programa koji su potpisali šef Delegacije EU u Srbiji Sem Fabrici i ministarka za evropske integracije Jadranka Joksimović, Vučić je rekao da se radi o podršci koja će se koristiti za sektor pravde i podršku nastavku integracija.\nOn je rekao da je ukupna pomoć za 2018. oko 138 miliona evra i da postoje naznake da će biti povećana u narednom periodu, a da Srbija želi da koristi sve prednosti koje ima kao zemlja kandidat za članstvo u EU.\n: Za ministre EU prijem novih članica ostaje ključna politika\n: Važno je da proces pridruživanja teče, makar i ovom dinamikom


Birani suveniri Archives - BelGuest\nHome » Širom Srbije » Birani suveniri\nTuristička organizacija Srbije, u sardanji s kompanijom „Beograd na vodi“, već duže vreme organizuje tematske izložbe na otvorenom, u lepom i inspirativnom prostoru Sava promenade – šetališta na samoj obali reke Save. Prenosimo vam deo izložbe u toku.\nOvoga puta, u našoj stalnoj rubirici posvećenoj biranim suvenirima koju uređuje Nataša Drulović, predstavljamo izbor lepih sitnica namenjenenih deci i sasvim mladim ljudima.\nSuvenirinica TOS-a na Avali jedinstvena je po svom konceptu: u njoj su izložene lepe sitnice koje će vas podsetiti na posetu Avali, ali i birani proizvodi koji reprezentuju raznolike krajeve Srbije.\nTuristička organizacija Srbije posebnu pažnju poklanja promociji naših najkreativnijih proizvođača suvenira. Predstavlja ih na „Sajmu suvenira“ koji se održava u okviru Međunarodnog sajma turizma u Beogradu i pažljivo odabira proizvode koji se prodaju u TOS-ovim suvenirnicama.


► Fejsbuk suspenduje rusku umetnicu zbog "opasnih" fotografija iz II\nJedna Ruskinja, među vodećim svetskim "koloristima" koji obnavljaju istorijske crno-bele fotografije i dodaju im boju, strahuje da će joj trajno biti zabranjeno objavljivanje fotografija na "Fejsbuku" i "Instagramu" gde su joj nalozi više puta blokirani.\nOlga Širnina ima tri nove zadivljujuće slike, spremne za objavljivanje na društvenim mrežama gde ima više od 45.000 pratilaca, ali ne želi da ih objavi na "Fejsbuku" i "Instagramu", jer, kako je rekla za Radio Slobodna Evropa, "bila bih sigurno ponovo suspendovana".\nŠirnina koja radi pod pseudonimom "Klimbim", prevoditeljka je ruskog i nemačkog zaljubljena u istoriju, kaže da posle sati istraživanja svake fotografije, bojom dodaje živost crno-belim istorijskim slikama "iz čistog zadovoljstva".\nŠirnina je predstavljena na vodećim veb-sajtovima vesti i umetnosti širom sveta, a svoje radove besplatno daje svakom ko će ih neprofitno koristi. Fotografije iz njene obojene kolekcije predstavljaju mešavinu svakodnevnog života, portreta i istorijskog foto-novinarstva iz celog sveta. Nijedna od njenih legendi pod fotografijama ne sadrži politički komentar.\nU septembru 2019. godine, Širnina je od "Instagrama" dobila prvo obaveštenje da fotografija koju je obojila, na kojoj je nekoliko viših nacističkih vođa, "krši smernice zajednice o opasnim organizacijama" i da bi njen nalog mogao biti ukinut i izbrisan ako ponovo objavi nešto slično.\nNa toj fotografiji povučenoj sa "Instagrama", snimljenoj 1939. godine su između ostalog jedan od najmoćnijih ljudi nacističke Nemačke, Hajnrih Himler i nemački ambasador u Poljskoj Hans-Adolf fon Moltke.\nU narednih nekoliko meseci, još nekoliko obojenih fotografija Širnine je uklonjeno sa "Fejsbuka" i njegove foto-platforme "Instagram".\nStvari su se za Širninu pogoršale kada je njen nalog na "Fesjbuku" suspendovan pošto je objavila obojenu fotografiju dvojice nacističkih vojnika kako provaljuju u jednu kuću tokom bitke u Ukrajini. Pošto na fotografiji nema nacističkih oznaka, pretpostavlja se da je sliku zabranio čovek, a ne automatski sistem "Fejsbuka".\nŠirnina je ponovo kratko upozorena da je "prekršila pravila o opasnim organizacijama", ali se ona na to žalila i njena žalba je prihvaćena, za razliku od ostalih koje "Fejsbuk" nije uvažio.\nPolitika te kompanije o "opasnim pojedincima i organizacijama" kaže da "ne dozvoljava prisustvo na 'Fejsbuku' bilo koje organizacije ili pojedinca koji proglase neku nasilnu misiju ili su umešani u nasilje".\nKao takve "misije" i oblici nasilja su navedeni: teroristička aktivnost, "organizovana mržnja", masovno ubistvo i pokušaji takvog ubistva, kao i višestruko ubistvo, trgovina ljudima, organizovano nasilje ili kriminalna aktivnost, i "izražavanje podrške ili pohvale grupama, vođama ili pojedincima koji su uključeni u te aktivnosti".\nPočetkom maja ove godine nalog Širnine na "Fejsbuku" je bio suspendovan na tri dana jer je objavila obojenu verzije čuvene fotografije Evgenija Haldeija kako sovjetski vojnici podižu zastavu ŠSR-a na Rajhstagu u Berlinu 1945. godine.\nNjena žalba na tu odluku je odbijena i ona je tek posle tri dana čekanja mogla da koristi svoj nalog sa više od 20.000 pratilaca, ali je u međuvremenu morala da "Fejsbuku" pošalje svoju skeniranu vozačku dozvolu, da bi potvrdila svoj identitet.\nŠirnina kaže da ju je "zaintrigirala" očigledna neusklađenost promenljivih pravila "Fejsbuka" i kaže da joj nije jasno koje bi slike mogle izazvati trajnu zabranu.\n"Radim sa stvarnim istorijskim fotografijama i one se ne mogu 'ispraviti'!" kako bi "Fejsbuk" želeo, rekla je ona.\nS druge strane, nekoliko slika sovjetskih lidera - odgovornih za smrt miliona ljudi, i u Sovjetskom savezu, i u Poljskoj pred početak Drugog svetskog rata, kao i druge fotografije sa sovjetskim simbolima, bez problema su objavljene na njenim stranicama.\nRadio Slobodna Evropa je od Odeljenja "Fejsbuka" za štampu tražio objašnjenje o tome koji istorijski snimci krše njegove "smernice za zajedniceu", ali odgovor nije stigao.


Vodič za odabir sigurne banke za čuvanje matičnih ćelija iz pupčanika bebe - Bebac.com\nBebac vam pomaže u odabiru najsigurnije banke matičnih ćelija\nZašto čuvamo matične ćelije?\nPROVERITE: Da li se pre krioprezervacije rade sve potrebne analize uzorka matičnih ćelija i krvi majke\nDOBRO PROČITAJTE UGOVORE\nZEMLJA POREKLA KOMPANIJE\nVAŽNO: VODITE RAČUNA O TOME GDE SE MATIČNE ĆELIJE PRIPREMAJU, A GDE SKLADIŠTE\nBANKE, HIBRIDNE BANKE ili BIOMEDICINSKI CENTRI\nNAČIN ČUVANJA - PUNA KRV ILI SEPARACIJA\nISKUSTVO U LEČENJU MATIČNIM ĆELIJAMA\nUpotrebna vrednost matičnih ćelija više se ne dovodi u pitanje. Ipak one nisu čarobni štapić, kao što su to neke kompanije obećavale. Matične ćelije ne leče sve bolesti (trenutno više od 85 bolesti) i ne postoji garancija da će vam biti od koristi. Međutim, kao i u slučaju osiguranja tek kada nam zatrebaju shvatimo da smo imali jedinstvenu šansu i priliku koju smo propustili.\nVeć danas matičnim ćelijama leči se više od 85 različitih oboljenja, a procenjuje se da će jedna od tri osobe imati korist od regenerativne medicine u kojoj upotreba krvi iz pupčanika zauzima veoma važno mesto.\nMatične ćelije iz pupčanika ne čuvamo samo radi čuvanja već da ih kvalitetno upotrebimo ukoliko budemo imali potrebu i zato nam je od velike važnosti upotrebna vrednost uzorka i nakon višedecenijskog čuvanja.\nBebac vam pomaže u odabiru najsigurnije banke za čuvanje matičnih ćelija vaše bebe\nProverite da li kompanija kojoj ćete poveriti na čuvanje matične ćelije svoje bebe poseduje dvostruke sisteme zaštite i ozbiljnu potvrdu osiguranja uzorka!\nPoslovanje kompanije koja vas zastupa čak i u slučaju bankrotstva ne sme da ima uticaj na uslove čuvanja matičnih ćelija vaše bebe.\nVažno je i da se prilikom premeštanja uzoraka iz jedne banke u drugu u što manjoj meri manipuliše uzorkom, da se ne transportuju u drugu zemlju i da se prenos matičnih ćelija obavi uz medicinsku kurirsku pratnju i nadzor.\nNije opravdano čuvati svaki uzorak matičnih ćelija iz pupčanika.\nMatične ćelije ne čuvamo samo radi čuvanja. Želimo da i nakon više decenija matične ćelije budu upotrebljive za lečenje. Zato je važno da se sačuva samo onaj uzorak koji prođe detaljne medicinske analize i kontrole kako bi se potvrdila opravdanost za njihovo čuvanje.\nBiomedicinski centri koji pored čuvanja i pripremaju uzorke za lečenje, vrše detaljne analize i čuvaju isključivo one uzorke koje je opravdano čuvati. To znači da se pre procesa zamrzavanja matičnih ćelija proverava broj i vitalnost matičnih ćelija, ali i da se rade najdetaljnije analize majčine krvi kao i dodatne superanalize.\nSvaka banka radi analize uzorka pre čuvanja, ali najsigurnije i najdetaljnije kontrole vrše biomedicinski centri koji će kasnije iste uzorke i pripremati za lečenje.\nObavezno ugovor potpišite sa zastupnicima strane banke u Srbiji\nUkoliko ugovor potpišete direktno sa stranom bankom, bez ikakvog formalnog učešća srpskog zastupnika te banke, zastupnici u Srbiji ne snose nikakvu ugovornu odgovornost za svoj deo posla, što je aposolutno neprihvatljivo s obzirom na to da se kompletan prvi segment u postupku čuvanja matičnih ćelija obavlja upravo u Srbiji i to od strane srpskog zastupnika strane banke matičnih ćelija.\nU slučaju bilo kakvog spora, očekuju ves preskupi sudski procesi inostranog sudstva ukoliko ste ugovor potpisali direktno sa stranom bankom.\nNajsigurnije je odabrati kompanije koje nude dvostruko osiguranje i potpisivanje ugovora sa kompanijom predstavnikom u Srbiji, koji verifikuje svojim potpisom i matična banka ili matični biomedicinski centar iz inostranstva.\nU ugovoru mora da postojati garancija, odnosno dvostruko osiguranje uzorka.\nNa našem sajtu preuzmite detaljan vodič koji je sastavio uvaženi advokat Bojan Papić.\nU Nemačkoj matične ćelije tretiraju se kao lek\nNije dobro da se matične ćelije na jednom mestu pripremaju za čuvanje pa da se potom transportuju u drugu zemlju.\nNeke kompanije pripremaju i obrađuju matične ćelije u jednoj zemlji, a onda ih transportuju u drugu na čuvanje čime se izlažu Nije dobro da se matične ćelije na jednom mestu pripremaju za čuvanje pa da se potom transportuju u drugu zemlju. Takođe, na taj način se primenjuju standardi jedne zemlje za obradu matičnih ćelija, dok se skladište u drugoj po drugom standardu.\nNajbolje bi bilo sačuvati matične ćelije u kompanijama koje ih obrađuju u laboratorijama uz koje se nalaze kriotankovi u kojima će biti dugovorono skladištene. Važno je proveriti u ugovoru sa bankom da li će matične ćelije biti pripremljene na istoj adresi gde će biti i uskladištene.\nBanke se bave samo skladištenjem, dok se biomedicinski centri bave i obradom uzoraka i njihovom pripremom za lečenje. Standardi su ti koji određuju da li će ih banka samo skladištiti ili će ih moći i pripremati za lečenje.\nHibridne banke nisu dobro rešenje za roditelje, jer u razgovoru sa roditeljima nude usluge kasnije prodaje matičnih ćelija. Zakonski ne postoji način niti mogućnost da bilo kada uzorak matičnih ćelija koji ste sačuvali prodate. Trenutno, biomedicinski centri poseduju najviše standarde i najviši stepen odgovornosti i zaštite uzoraka.\nBanke vrše separaciju matičnih ćelija, dok biomedicinski centri čuvaju takozvanu punu krv. Tačnije svaku kap krvi i svaku matičnu ćeliju koja bude prikupljena na porodjaju.\nSeparacija krvi se obavlja radi uštede prostora prilikom dugoročnog skladištenja i čuvaju se isključivo CD34+ matične ćelije. Separacija je proces kojim se matične ćelije izlažu centrifuganim silama što može uticati na njihovu vitalnost.\nČuvanjem pune krvi omogućena je minimalna manipulacija i maksimalan oporavak ćelija nakon odmrzavanja. Puna krv sadrži 12 tipova matičnih ćelija i uz hormone, faktore rasta i citokine povećava uspešnost transplantacija. Brojna istraživanja i kliničke studije dokazuju veći uspeh u lečenju matičnim ćelijama iz pune krvi pupčanika bebe.\nKompanije koje imaju iskustvo u lečenju nude bolje, sigurnije uslove i više standarde čuvanja matičnih ćelija\nSvakako, najvažniji aspekt čuvanja matičnih ćelija je i njihova dalja upotreba za slučaj da dođe do lečenja. Kada biramo banku kojoj ćemo poveriti matične ćelije svoje dece treba da vodimo računa o tome koliko je kompanija iskusna u oblasti bioinženjeringa i koliko iza sebe ima pripremljenih transplantata za lečenje.\nBiomedicinski centri koji se bave lečenjem posebno vode računa o upotrebnoj vrednosti svakog uzorka te sprovode najdetaljnije analize uz strogu kontrolu uzorka matičnih ćelija pre samog čuvanja.\nU slučaju da vam uzorak ikada zatreba, najbolje je da se uzorak matičnih ćelija može i pripremiti za lečenje na istom mestu gde se i čuva kao i da postoji mobilni transplatacioni tim koji će pod strogo kontrolisanim uslovima transportovati uzorak na kliniku u kojoj će se matične ćelije upotrebiti za lečenje.\nRazličite kompanije poseduju različite sertifikate u zavisnosti kojom se dalatnošću bave.\nNisu identični sertifikati potrebni bankama, kao i biomedicinskim centrima. Neke kompanije poseduju FACT Net cord ili AABB sertifikat, koji je dovoljan za skladištenje dok su za lečenje npr. u Nemačkoj potrebni Jacie ili Paul Ehrilch sertifikat i svakako obavezni GMP sertifikat.\nKlinike širom sveta koje se bave lečenjem matičnih ćelija zahtevaju JACIE sertifikat koji je dokaz da su matične ćelije pripremljene po najstrožijim uslovima i kriterijumima.\nBirajte sigurno i donesite najbolju odluku u interesu svoje porodice!


Prvi protest u Staroj Pazovi - #PočeloJe\nPrvi protest u Staroj Pazovi\nPrvi protest u Staroj Pazovi, u organizciji #1od5miliona održan je 8. Februara 2019. godine.\nGrađani su izneli zahtev da se smeni predsednik skupštine opštine Stara Pazova Gorana Jovića člana Srpske napredne stranke, koji je priznao učinjeno krivično delo protivpravno oštetio opštinski budžet u prethodnom mandatu i koji je pravosnažno optužen na godinu dana uslovno.\nTu su i zahtevi za normalan život, čistu pijaću vodu, kanalizaciju i realno izveštavanje u lokalnim medijima. Gost govornik, profesor Savo Manojlović iz udruženja za zaštitu ustavnosti i zakonitosti je održao nadahnjujuć govor hrabreći okupljene i pozivajući na još veću masovnost.\nIzmeđu ostalog je okupljenima rekao “Zato, kada odete odavde, pričajte sa tim ljudima, nemojte ih osuđivati, biće to dugi razgovori, trajaće mesecima, pričajte sa njima i recite im da se nalaze u zatvoru i da su oni zidovi toga zatvora, samo oni to ne znaju, vi im to recite, sistem koji ih ponižava počiva na njima i kad se oni sklone taj sistem će da padne!”\nProtesna šetnja je tekla bez incidenata, planiranom rutom sa malim performansom ispred ulaza u zgradu RTV Stara Pazova gde su građani ostavili stari televizor sa natpisom ”Mrak” aludirajući na medijski mrak kako u državi, tako i u opštini Stara Pazova.\n41. protest #1od5miliona: Ćutanje je znak gubitka autonomije Univerziteta


Konsolidovani prihod "Jedinstva" iz Sevojna 4,2 milijarde dinara - Gradjevinarstvo.rs\nKonsolidovani prihod "Jedinstva" iz Sevojna 4,2 milijarde dinara\nProizvodno-montažno preduzeće Jedinstvo iz Sevojna i u protekloj godini, uprkos turbulentnom poslovnom okruženju, zabeležilo je stabilno poslovanje, zadržavši veoma visoku profitabilnost.\nOva kompanija iz Sevojna ostvarila je u protekloj poslovnoj godini konsolidovanu realizaciju od 4,2 milijarde dinara što je neznatno povećanje u odnosu na isti period protekle godine. Konsolidovani poslovni dobitak iznosio je 347 miliona dinara i bio je 24% niži u odnosu na godinu dana ranije pre svega usled viših troškova materijala. Konsolidovani neto rezultat ove kompanije iznosio je 489,4 miliona dinara što predstavlja smanjenje od 11,2% u odnosu na ostvarenje iz 2009. godine. I na kraju 2010. godine ova kompanija je zadržala veoma nisku zaduženost sa pozicijom dugoročnih kredita od 10,9 miliona dinara. Kratkoročne obaveze pale su sa 1,5 milijardi na 1,1 milijardu dinara.\nKonsolidovani poslovni rezultati ove kompanije nastali su konsolidacijom zavisnih preduzeća u kojima je ova kompanija većinski vlasnik: Jedinstvo Metalogradnja, Auto-kuća Raketa, Užice gas, Zlatibor gas, Eurotex Beograd, Jedinstvo Podgorica i Jedinstvo inženjering Moskva.\nJedinstvo predstavlja lidera na domaćem tržištu projektovanja i izvođenja hidro i termoizolacija, te izgradnje primarne gasovodne mreže, bazena i fabrika voda. Ova kompanija značajne prihode ostvaruje i u inostranstvu, a najveća ino tržišta trenutno su Rusija i Crna Gora, a menadžment je ranije najavio ekspanziju i na tržište severne Afrike.\nAkcije Jedinstva na Beogradskoj berzi od početka godine beleže pad vrednosti od 0,6%, a po poslednjoj ceni od 6.100 dinara tržišna kapitalizacija kompanije iznosi 1,86 milijardi dinara (18,8 miliona evra).\nIzolacioni radovi Postavljanje gasnih instalacija


Prema podacima Međunarodnog monetarnog fonda, samo od 2005. do 2015. godine Belorusija je dobila od Moskve 106 milijardi američkih dolara. Rusiji je jako stalo do Belorusije. Nakon što su joj prvo izmakle baltičke republike, pa potom Gruzija i Ukrajina, a tim putem ide i ...\nLitvanski graničari su u toku noći proterali grupu emigranata iz Iraka koji su se nalazili do tada u izbegličkom kampu. Posle čarki sa čuvarima, litvanska policija ih je istukla, a zatim dovezla do granice sa Belorusijom i zapucala im iznad glava pa su Iračani morali da beže.\nVlasti u Vilnusu odlučile da silom vraćaju migrante u Belorusiju što stvara još veću nervozu u i tako lošim odnosima sa Belorusijom. Litvanski graničari su u toku noći proterali grupu emigranata iz Iraka koji su se nalazili do tada u izbegličkom kampu.\n- U poslednje vreme primećujemo da se iz Nemačke upravlja teroristima koji deluju u Belorusiji - rekao je beloruski lider u intervjuu za TV „Skaj njuz Arabija“. Prema njegovim rečima, iza provokacija protiv Belorusije „pre svega stoje SAD, njihove obaveštajne službe, i ne samo ...\nPredsednik Belorusije Aleksandar Lukašenko izjavio je da Sjedinjene Američke Države i njihovi evropski saveznici, uključujući Nemačku, mogu biti umešani u organizovanje provokacija protiv njegove zemlje. - U poslednje vreme primećujemo da se iz Nemačke upravlja teroristima ...


FIBA odbila predlog Evrolige\n245 22.09.2017 11:31 Volcano sport tim\nNastavlja se ''rat'' između FIBA i Evrolige, odnosno Evropske asocijacije klubova (EKA). Čelnici Evrolige juče su izašli sa predlogom kalendara kojim bi reprezentativna košarka dobila mjesec i po dana u julu i avgustu, kojim bi se izbjeglo obesmišljavanje kvalifikacija koje kreću u novembru. FIBA je, međutim, danas ekspresno odgovorila na predlog Evrolige i odbila ga.\n- FIBA je primila k znanju predlog Evrolige i smatra ga samo dijelom taktike obmanjivanja u trenucima kada se EKA zbog kreiranja svog kalendara našla pod istragom Evropske komisije. Predlog koji dolazi samo samo dva mjeseca pred početak kvalifikacija za Mundobasket je neozbiljan i neprihvatljiv. Inače, taj predlog pokušava da još više suzi prostor za reprezentazivnu košarku i smanji ga na samo četiri sedmice, u odnosu na 32 sedmice klupske košarke. FIBA želi da podvuče da je problem nastao zbog nerazumnih odluka EKA.\n- FIBA kalendar takmičenja za period 2017-2021 je određen poslije konsultacija koje su trajale do 2014. godine. Posle dugačkih konsultacija sa predstavnicima 213 nacionalnih saveza, usvojen je ovakav kalendar takmičenja sa kojim su se svi složili.\n- FIBA je 2015. godine saopštila sve datume kalendara kako bi sve lige imale dovoljno vremena da se prilagode.\n- U jesen 2016. godine EKA je na svoj unilateralan način proširila kalendar takmičenja potvrđujući usmeno i pismeno FIBI i Evropskoj komisiji da ''ni na koji način neće sprječavati ili ograničavati učešće igrača u reprezentativnim selekcijama''.\n- U proljeće 2017. godine, domaće lige u Evropi su potvrdile da će prilagoditi kalendar takmičenja za dobrobit nacionalnih timova.\n- Ipak, prije nekoliko sedmica, EKA je promijenila svoj stav i predložila svojim članovima kalendar koji se namjerno preklapa sa terminima kvalifikacija za Mundobasket.\nEKA izbjegava da pomene ključnu stvar: da je mogla da promijeni samo dva termina svojih takmičenja u novembru i ferbuaru čime bi riješila problem koji je sama napravila. EKA je prošle sezone odlučila da uvede pet nedjeljnih termina koji imaju dvostruki program sa po dvije utakmice sedmično. Mogla je ove sezone da počne sezonu sedam dana ranije i da uvede još jedan dupli nedjeljni termin, čime bi bilo izbjegnuto preklapanje sa FIBA terminima u novembru i februaru. Druge alternative su takođe bile moguće. Ali, suština je da EKA reprezentativnu košarku smatra nepotrebnom i smetnjom. Zato želi da je ograniči na kratak period ljeti i da je marginalizuje. EKA drži ključeve u rukama, može da izbjegne preklapanje kalendara i da oslobodi igrače i klubove iz ove nepravdene situacije - navodi se, između ostalog, u saopštenju FIBA.\nUz saopštenje je priložen i dokument potpisan od strane Đordija Bertomuea kojim garantuje da ni na koji način neće sprječavati ili ograničavati igrače od učešća u reprezentativnim selekcijama.


Dan Republike Srpske i nagrada Čaviću - 2004-01-09\nNizom svečanosti danas je obilježen 9.januar, krsna slava i Dan Republike Srpske a predsjednik ovog entiteta Dragan Čavić primio je danas priznanje zlatnu zvijezdu koje mu je, za doprinos u strateškom napretku dodijelilo Udruženje za međunarodne strateške studije iz Vašingtona.\nPovodom 9.januara krsne slave i Dana Republike Srpske danas je u Sabornoj crkvi svete trojice u Banjaluci održana sveta arhijerejska liturgija kojoj su priustvovali najviši zvaničnici ovog entiteta. Tim povodom položeni su i vijenci za stradale u proteklom i drugom svjetskom ratu a u popodnevnim časovima predsjednik Republike Srpske, Dragan Čavić je priredio prijeme za članove akademije nauka i umjetnosti a potom i za brojne zvaničnike i privrednike.\nInače, danas je Draganu Čaviću zvanično uručena zlatna zvijezda za izuzetan doprinos u strateškom napretku, koju dodjeljuje američko Udruženje za međunarodne strateške studije iz Vašingtona. Tim povodom predsjednik ovog udruženja Gregori Kopli je naglasio da je ovo priznanje, koje se ne dodjeljuje svake godine, Dragan Čavić prije svega dobio za doprinos u borbi protiv terorizma, implementaciji dejtonskog sporazuma, pomirenju među narodima i približvanju standardima koji važe u NATO savezu i Evropskoj Uniji. »Republika Srpska predstavlja vitalni bedem obavještajnog i bezbjednosnog rata protiv terorizma a predsjednik Čavić i njegov tim izabranih i imenovanih zvaničnika mora biti ohrabren i podržan u ovom procesu, naglasio je Kopli.\nI predsjednik Republike Srpske,Dragan Čavić je u prvi plan stavio borbu protiv terorizma.\n»Ubijeđen sam da danas sve demokratske snage u Bosni Hercegovini, bez obzira na nacionalnost, bez obzira na političku pripadnost, prepoznaju kolika je opasnost novog mogućeg imidža Bosne i Hercegovine u svijetu kao zemlje koja postaje polazna stanica za najradikalnije i terorističke pokrete u Bosni i Hercegovini.« Recimo i to da je Draganu Čaviću danas uručen i certifikat o imenovanju za počasnog, doživotnog člana Udruženja za međunarodne strateške studije iz Vašingtona.


Nemačka očekuje da Srbija prizna Kosovo pre ulaska u EU\nTema: Nemačka očekuje da Srbija prizna Kosovo pre ulaska u EU\n22.06.2011., 21:07 #1\nČlan odbora Bundestaga za spoljne poslove\nTamara Spaić, Agencije\t| 22. 06. 2011. - 14:10h\n- Priznavanje Kosova nije uslov za početak pregovora sa Evropskom unijom o članstvu. Nemačka očekuje da Srbija prizna Kosovo tokom ili do kraja procesa pristupanja - kaže za “Blic” Roderik Kizeveter, poslanik i član Odbora Bundestaga za spoljne poslove i za EU.\nRoderik Kizeveter, poslanik Bundestaga\nNemački ambasador: Nije u interesu EU da primi zemlju sa nerešenim teritorijalnim problemom\nAmbasador Nemačke u Srbiji Volfram Mas izjavio je danas da u EU ne insistiraju na tome da Beograd prizna nezavisnost Kosova, već da se pronađe rešenje za život običnih ljudi.\n- Evropska unija ne može imati interes da ponovo primi jednu zemlju koja ima nerešene teritorijalne probleme. Na svojoj koži smo iskusili šta znače takvi problemi. Zbog toga tražimo praktično rešenje u korist ljudi na Kosovu - odgovorio je Mas na pitanje da li je priznanje Kosova jedan od uslova za prijem Srbije u članstvo EU.\n- Ako pogledam entuzijazam odgovornih za ovaj rad, onda nema sumnje da Srbija brzo može savladati te stvari. Sigurno će oko pojedinih pitanja biti potrebno doneti političke odluke. U tom pogledu ogroman korak napred bilo je hapšenje i izručenje Ratka Mladića - rekao je Mas Tanjugu posle raspisivanja konkursa za studente "Dobrodošli u Nemačku".\n- Nemam sumnje da će, nakon tog velikog koraka koji je savladan, ono što je preostalo na vreme biti odrađeno - zaključio je Mas.\nPoslanik nemačkog Bundestaga i član vladajuće stranke CDU kaže za “Blic” da je nakon posete Beogradu “ohrabren da će rešenje za Kosovo biti pronađeno kroz dijalog sa Prištinom”.\n- Vidimo da se Srbija trudi da prevaziđe ćorsokak koji je godinama postojao u odnosima sa Kosovom i vidimo želju da okonča proces pregovora - kaže Kizeveter.\nOn ne odbacuje ni ideju o podeli Kosova kao konačno rešenje do koga bi došle dve države tokom dijaloga.\n- Na Kosovo gledamo kao na sveobuhvatnu građevinu, što znači da Nemačka i nemački Bundestag ne bi prihvatili otcepljenje teritorija severno od Ibra, u slučaju da je cilj Srbije da odvoji severni deo. To je za nas neprihvatljivo. Međutim, ako se dve države dogovore o tome, onda je to drugo pitanje. To je prihvatljivo rešenje jer je u pitanju dogovor dve države - objašnjava Kizeveter.\nPredstavnici Bundestaga su prethodna dva dana razgovarali sa predstavnicima Vlade, opozicionih stranaka i poslanicima u Skupštini Srbije da bi se uverili u to dokle je Srbija došla u ispunjavanju planova za dobijanje statusa kandidata. Ocenili su u razgovoru sa novinarima, pred odlazak, da je realno da Srbija do kraja godine dobije status kandidata, ali i datum za početak pregovora.\n- Za dobijanje datuma za početak pregovora o članstvu najvažnije će biti da do tada bude uhapšen preostali haški optuženik Goran Hadžić - rekli su nemački poslanici.\nKad zutima ovakve poruke salju ,,prijatelji'', sta li im neprijatelji tek savetuju....\nNema pristupa EU dok se ne prizna kosovo\nPoslednja poruka: 29.04.2011., 01:05


Po podacima Pošte objavljenim u utorak, isplata penzija na šalterima pošta se obavljala u 1.446 pošta u Srbiji\nSamostalni sindikat poštanskih radnika saopštio je da su u sredu ujutru uručene suspenzije za više od 200 zaposlenih iz Sombora, Zrenjanina i Novog Sada koji su obustavili rad tražeći povećanje plata.\nU saopštenju se navodi i da je Samostali samostalni sindikat poštanskih spreman da zajedno sa drugim organizacijama koje zastupaju i podržavaju zaposlene Pošte Srbije u obustavi rada "u što skorije vreme preduzme mere otpora nasilju koje sprovodi poslovodstvo" tog javnog preduzeća. "Nikakve pretnje i suspenzije nas ne smeju pokolebati u našoj borbi za zaradu iole dostojnu pristojnog preživljavanja", piše u saopštenju, a prenosi Beta.\n"Koliki je pritisak na zaposlene da počnu sa radom najbolje govori primer od jutros kada je naš kolega Marko Božić iz pošte Kraljevo isekao vene u znak protesta protiv terora koji se sprovodi nad zaposlenima u obustavi", naveo je Samostalni sindikat poštanskih radnika.\nVladimir Đokić, jedan od radnika pošte rekao je za Radio Slobodna Evropa (RSE) da nakon propalih pregovora sa Vladom Srbije, nisu dobijali nove ponude za razgovore.\n„Nekoliko hiljada radnika je u obustavi i dalje, i pored svih pritisaka koji se od juče dešavaju. Juče su svi upravnici dobili naređenje da daju napismeno radne naloge radnicima koji su u obustavi, i gde su se pozvali na stav kolektivnog ugovora u kojem se navodi da svi radni nalozi moraju biti izvršeni. Svima koji su odbili te radne naloge spremaju se rešenja o suspenzijama. Prema mojim informacijama oko 200 suspenzija je već podeljeno“, kaže Đokić.\nPodsetio je i da se zahtevi radnika Pošte nisu promenili od marta ove godine, od kojih je glavni povećanje zarada, posebno za one se nižim platama. Ističe da je zahtev da povećanje ne bude procentualno, već novčano, kao i da radnicima plate nisu povećavane 17 godina.\n„Ako neko ima 35.000 dinara platu, njemu je povećanje od 13 odsto po modelu koji je Vlada predložila manje nego onom koji ima platu 80.000 ili 90.000 dinara, a koji bi dobio povećanje od 6 odsto“, ističe Đokić.\nDodaje i da su radnici u obustavi spremni za nastavak dijaloga i da očekuju ponudu koja će biti „malo bolja“, kao i da se prestane sa suspenzijama.\nJavno preduzeće Pošta Srbije najavilo je da, uprkos obustavi, dostava penzija na kućne adrese 190.000 penzionera počinje danas i trajaće narednih pet dana.\nUprava tog preduzeća proglasila je nezakonitom obustavu rada koju je deo zaposlenih počeo 2. decembra, i, kako navodi, nastoji da uspostavi neometan proces rada.\nPo podacima Pošte objavljenim u utorak, isplata penzija na šalterima pošta se obavljala u 1.446 pošta u Srbiji, a isplaćeno je više od 103.000 penzija.\nKažu da u samo 90 od ukupno 1.536 pošta u Srbiji nije uspostavljen zakonski minimum procesa rada.


Komšijama je smetao GLASAN SEKS mladog bračnog para, pa su im napisali ovo pismo! Međutim, stigao je i odgovor... (FOTO) - Smedia\nKomšijama je smetao GLASAN SEKS mladog bračnog para, pa su im napisali ovo pismo! Međutim, stigao je i odgovor... (FOTO)\nKomšije iz jednog grada u Dalmaciji odlučile su da upozore svoje susede zbog preglasnog seksa i napisale su im pismo, koje su okačili u hodniku zgrade, u kom ih upozoravaju da ne žele da ih slušaju kako "urliču" i da "stišaju svoje životinjske glasove jer ih i deca slušaju".\n"Drage nove komšije sa trećeg sprata! Kao prvo, dobrodošli u našu zgradu. Kao drugo, drago nam je kad se mladi ljudi vole, ali nam i nije baš drago, a ni ugodno za uši što moramo da vas slušamo kako urličete. Jasno nam je da se parite, ali dajte pobogu stišajte malo te životinjske glasove", napisali su susedi uz opasku da nove komšije slušaju i deca iz te, ali i iz okolnih zgrada.\n"Ako ne možete da se stišate, dajte bar zatvorite prozore. Unapred zahvalni, vaši susedi (i ostali komšiluk)",...\nBOBA KROZ SUZE PRIčAO O SNAJKI: ALEKSANDRA JE MOJA PRINCEZA!


Sjednica kolegijuma Skupštine Crne Gore nakon prvih slučajeva infekcije poslanika\nZdravko Krivokapić, Aleksa Bečić i Dritan Abazović ispred zgrade Skupštine Crne Gore u Podgorici, 8. oktobar\nKolegijum predsjednika Skupštine Crne Gore biće održan 10. novembra u Podgorici, najavljeno je iz crnogorskog parlamenta. Nije, međutim, precizirano šta će biti tema sastanka predsjednika i šefova poslaničkih klubova.\nNajava za održavanje kolegijuma dolazi nakon što je mandatar za sastav nove crnogorske vlade Zdravko Krivokapić 7. novembra pozvao predsjednika Skupštine Crne Gore Aleksu Bečića da u što kraćem roku sazove sjednicu, na čijem će se dnevnom redu naći izbor buduće vlade.\nKrivokapić je 5. novembra predstavio kadrovska rješenja za sastav nove Vlade u kojoj je 12 kandidata za ministre.\nNo, regularan rad Skupštine Crne Gore mogao bi da bude doveden u pitanje budući da je lider Ujedinjene reformske akcije (URA) Dritan Abazović 8. novembra objavio da je pozitivan na korona virus, dok pojedini mediji saznaju da je navodno još pet poslanika zaraženo koronom.\nPrema preporukama Instituta za javno zdravlje (IZJ) sve osobe koje su pozitivne na korona virus moraju da provedu 14 dana u samoizolaciji.\nRadio Slobodna Evropa je predsjedniku skupštine uputio dopis sa pitanjem da li imaju informaciju koliko je poslanika pozitivno na korona virus i da li razmišljaju o održavanju elektronskih plenarnih sjednica, kako bi parlament mogao nesmetano da funkcioniše tokom epidemije. Odgovore do ovog trenutka nijesmo dobili.


SNS: Janković nije bio zaštitinik građana već pion DS\nFoto: Biljana Popović Ivković / Facebook\nSrpska napredna stranka (SNS) ocenila je danas da Saša Janković, tokom 10 godina rada na funkciji ombudsmana, nije bio zaštitnik građana, "već isključivo pion Demokratske stranke".\nKako je u saopštenju ocenila članica Predsedništva SNS Biljana Popović Ivković, "jasno je da se Janković isključivo bavio politikanstvom, a građanima koje nikada nije štitio više je nego jasno zašto podržava i zašto je uvek podržavao Demokratsku stranku".\n"U vreme njihove vlasti, zatvarane su brojne fabrike, pripadnici vojske i policije išli su u pocepanim uniformama i imali prmu za staro gvožđe, a ne za izvršavanje zadataka. Međutim, Janković je na sve to ostao nem", stoji u saopštenju.\nPopović Ivković je upitala Jankovića da li je imao zadatak da "ćuti za ogromnu platu" kada je na vlasti bila DS, koja ga kako je navela, danas podržava.\n"Neka Saša Janković nastavi da se bavi jeftinim politikantstvom, a rezultati na izborima će najbolje reći šta građani misle o njemu, njegovim saborcima iz Demokratske stranke i svima ko ga zdušno podržavaju", piše u saopštenju.\nPolitički savet najavljenog kandidata za predsednika Srbije Saše Jankovića ocenio je ranije danas da ministar unutrašnjih poslova Srbije Nebojša Stefanović na jučerašnjoj konferenciji za novinare na kojoj je Jankovića nazvao "lažovom", nastupio kao "glasnogovornik svog stranačkog šefa, a ne kao ministar unutrašnjih poslova".\nSavet je u saopštenju ocenio i da Stefanović "ne može opovrgnuti činjenicu da je bezbednost građana na nikad nižem nivou, a korupcija u državnim organima na nikad višem nivou".\nPastor: SVM zadovoljan saradnjom sa SNS, želimo da je nastavimo\nRukovodstvo SNS sutra o izbornoj platformi, opoziciona SSP odlučuje o bojkotu\nTončev se oglasio nakon Vučićeve "packe": Sačuvaćemo sve radnike\nUprkos ekonomskim gubicima koji mu predstoje, hotel "Nais" će sve radnike zadržati na paltnom spisku dok traje vanredno stanje, nezavisno od njihovog radnog statusa, kaže vlasnik ovog hotela i funkcioner SPS Ivica Tončev.\nVekić: Održan sastanak sa ruskim stručnjacima,sutra kreću sa radom\nDržavni sekretar Ministarstva zdravlja Berislav Vekić izjavio je da je jutros održan sastanak sa ruskim ekspertima koji su došli u Srbiju da pomognu u borbi sa korona virusom i koji će, kako je rekao, već sutra početi sa radom.\nMirović: Prvi prioritet - ubrzan ekonomski razvoj\nNovoizabrani predsednik Pokrajinske vlade Igor Mirović izjavio je večeras da će Pokrajinska vlada imati tri prioriteta u svom radu, a da je prvi - ubrazan ekonomski razvoj.\n"NE ZNATE O ČEMU GOVORITE" Britanski novinar pisao o "velikom dogovoru" Beograda i Prištine, a onda je usledio odgovor Ričarda Grenela\nBritanski novinar Tim Džuda obavio je na svom tviter nalogu da se Beograd i Priština približavaju "kritičnoj tački dijaloga" nakon jučerašnjeg sastanka u Vašingtonu pedsednika Srbije Aleksandra Vučića sa Hašimom Tačijem.\nPET SIMPTOMA SRPSKOG SKRETANJA UDESNO Jedni ćute, drugi disciplinuju, treći zatvaraju oči, ovi znaci moraju DA UPALE ALARM\nEvropske vrednosti uveliko padaju sa trona. Negde tiho, negde iz pozadine, negde prećutno, ali ono što je činjenica jeste evidentno promenjen pravac u desno u mnogim državama EU, na koji nisu ostale imune ni one u njenom predvorju. Jedna od njih je i Srbija.


Ponovo na dnevnom redu "situacija u regionu": Ivica Dačić i Aleksandar Vučić\nPremijer Vlade Srbije Aleksandar Vučić je poručio posle sastanka sa predstavnicima diplomatskog kora i međunarodnih organizacija o situaciji u regionu, da će njegova vlada reagovati "odgovorno i ozbiljno" u slučaju da visoki predstavnik u BiH zatraži zabranu referenduma u Republici Srpskoj.\n"Moramo da se konsultujemo i razgovaramo da izvučemo najmanju štetu, odnosno najveću korist za naše građane i narod", rekao je Vučić, dodajući da bi to značilo hitan sastanak, celodnevni i noćni, ali da on ne bi da se meša u bilo šta pre takvih odluka.\n"Očito je da se Beograd i kroz Vučićeve izjave i kroz nedavnu izjavu predsednika Tomislava Nikolića drži stava da neće da se meša u odluke koje se donose u Banjaluci, a svi znamo koliki uticaj Srbija može da ostvari prema Republici Srpskoj. Mislim da je reč šteta koju premijer pominje u svom izlaganju negde ključna jer ona posredno najavljuje da od referenduma mogu da budu štete, i Republici Srpskoj i Srbiji i po odnose u regionu. Štete, za razliku od koristi mogu da budu konkretne", ocenjuje spoljnopolitički komentator Boško Jakšić.\n"Jedna od najtežih nedelja je za nama. Zato što sam kao predsednik Vlade morao da prećutim najteže uvrede na račun Srbije. Naša politika će i u budućnosti biti politika maksimalne uzdržanosti, neodgovaranja, neogovaranja i politika ćutanja, uprkos kontinuiranoj politici u nekim zemljama regiona protiv Srbije."\nŠef diplomatije Ivica Dačić je dolio ulje na vatru ocenom da puštanje osumnjičenog pokazuje da bošnjački političari u BiH stoje iza tog napada. Odgovorio mu je po rangu mnogo niži političar - poslanik BiH parlamenta Sadik Ahmetović rečima da je Vučić u Potočarima "napao sam sebe, jer je masa reagovala i to niko nije mogao kontrolisati".\nUsledila je nanovo žestoka reakcija sa potpisom šefa diplomatije Ivicom Dačićem. "Sve to je neviđeni međudržavni skandal", što je za Dačića razlog što Srbija "osnovano sumnja da je reč o režiranom i organizovanom napadu".\nUključio se i ministar za rad, Aleksandar Vulin, koji je rekao "Vučiću ne mogu da oproste što je živ", i da od “sramne odluke” Tužilaštva BiH još više vređa ćutnja međunarodne zajednice.\n"Čini mi se da bi bilo vreme da u okršaju sada sa Sarajevom premijer Vučić, na neki način, obuzda svoje ministre, pre svega Dačića i Vulina, kao što je to učinio posle razmene teških reči na relaciji sa Zagrebom", ocenio je za RSE ovim povodom spoljnopolitički komentator Boško Jakšić.\nPrema Jakšićevom mišljenju, "ocene poput ’pokušaja ubistva Vučića u Srebrenici’ čine se potpuno neprimerene, bez obzira što je taj glavnoosumnjičeni u Sarajevu moguće problematično oslobođen odgovornosti". Epilog je, dodaje Jakšić, "da sve reči o pomirenju u regionu ovako padaju u vodu“.\nDačićeva teza da su napad u Srebrenici naručili bošnjački funkcioneri za Jakšića su "suviše ozbiljne reči za koje mora neko da ima neke dokaze, neka čvrsta uporišta kada takve optužbe daje.\n"Nažalost, mi smo u ovdašnjem regionalnom saobraćaju navikli da se mnoge optužbe šalju na razne adrese, jednostavno za dnevnu upotrebu da bi se sutradan negde zaboravile. Međutim, problem je što sve te reči uvek ostavljaju neke ožiljke i svoje tragove, i to je ono što ne valja", smatra Jakšić.\nDakle, napominje Jakšić, "kada bi Beograd bio u stanju da prećuti, mislim da bi u Briselu i reagovali na tu nedavnu seriju nacionalističkih ispada u Hrvatskoj".\n"Ali, pošto to nije slučaj i pošto Beograd smatra da mora odmah da odgovori i da uzvrati, na taj način se stvara situacija da Unija treba da upozori Hrvatsku, čime bi se stavila na stranu Srbije. To u Briselu nikako ne žele i neće, jer bi to značilo uplitanje i arbitriranje u jednom bilateralnom sporu. Tako da, Beograd upravo radi protiv sopstvenih interesa. On svojim reagovanjem sprečava EU da reaguje", zaključuje Jakšić.\nRazmena optužbi vezanih za odgovornost za napad na premijera Vučića u Srebrenici, zajednička policijska vežba Srbije i Republike Srpske na Drini, pokušaj amnestiranja Slobodana Miloševića, najavljeni referendum u Republici Srpskoj - pitanja su koja prete da vrate odnose između Srbije i BiH unazad.\n"Mislim da se krediti koji su stečeni, jako brzo troše."


Čadež: Otvaranjem poglavlja do više investitora | Kamatica\nPočetna > vest > Čadež: Otvaranjem poglavlja do više investitora\nČadež: Otvaranjem poglavlja do više investitora\nTekst objavljen: 06.07.2016 10:41\nOdluka o otvaranju poglavlja 23 i 24 doprinela je pojačanoj zainteresovanošću stranih investitora za ulaganje u Srbiju, izjavio je danas predsednik Privredne komore Srbije Marko Čadež.\t"Mi to već sada vidimo na terenu, vidimo u samim kontaktima sa kompanijama i investitorima. Na Samitu u Parizu pojedine naše kompanije imale su devet zahteva za razgovorima", rekao je Čadež za RTS.\nDodao je da za nekoliko dana u okolinu Niša dolazi velika austrijska kompanija, koja je već krenula u realizaciju pogona, da je puno investitora iz Nemačke i Francuske koje su zainteresovane za dolazak u Srbiju.\nPredsednik PKS ističe i da su otvaranje poglavlja i dolazak investitora defakto u direktnoj vezi kada se pogleda šta je investitorima zaista potrebno kada odlučuju gde će da ulože novac.\n"Ono što je presudno jeste predvidivost, koja znači da znate u kom pravcu će se zemlja kretati, da kompanija može da računa da će u toj zemlji imati pravni okvir na koji je navikla i u kojoj posluje. Ono što smo posebno istakli je politička stabilnost, za privredu je važna predvidivost i stabilnost", istakao je Čadež.\nČadež podseća na iskustva zemalja poput Češke, Slovačke, Mađarske i Poljske, koje su najveće investicije dobijale kada su intezivirale usklađivanje svog zakonodavstva i pre ulaska u EU.\nKako kaže, one su najveći rast investicija i privrede doživele pre ulaska u EU, a uvećavale su BDP po 50 odsto, njihova kupovna moć je porasla za više od 60 odsto od 2003. do danas, Češka je po kvalitetu života prestigla Italiju i Veliku Britaniju.\ninvestitori Velika Britanija Francuska PKS Srbija


► U Hongkongu ukradene marke i kaligrafije vredne 435 miliona evra\nLopov je uspeo da uđe u stan kineskog kolekcionara Fu Čunsjaoa, u 16-spratnoj zgradi u vrlo živom kvartu Kovlun gde je za dva sata izveo krađu, rekao je policijski izvor za Frans pres.\nList Saut Čajna Morning Post prenosi da je ukupna vrednost plena četiri milijarde hongkonških dolara (435 miliona evra).\nMeđu ukradenim predmetima je kaligrafija Mao Cedunga i pet starih vrlo vrednih maraka.\nČlan Društva filatelista Honkgonga, Fu je bio na putu u vreme krađe koja se dogodila još 10. septembra, naveo je policijski izvor.\n"Saut Čajna Morning Post" prenosi da je vrednost ukradenih predmeta utvrđena tek kada se Fuova ćerka vratila u Hongkong da pomogne istražiteljima.\nUkradeni predmeti nalazili su se u zaključanoj fijoci u stanu, navodi list.\nŠefica vlade Hongkonga Keri Lam rekla je danas da odlaže godišnje predstavljanje svoje politike dok ne otputuje u Peking da traži od centralnih kineskih vlasti pomoć za mere za oporavak teško...


UTVRĐENO Uzrok smrti dečaka iz Splita je UTAPANJE u bazenu\nUzrok smrti sedmogodišnjeg dečaka L. B., člana Akademije fudbala “Srđan Mladinić“ iz Splita, koji je preminuo u četvrtak prilikom skoka u bazen na „Termalnoj rivijeri“ Ilidža, je utapanje.\nOvu informaciju za „Avaz“ potvrdio je Nermin Sarajlić, veštak medicinske struke, koji je obavio obdukciju tela.\nMališan je u prestonicu BiH stigao sa svojim klubom na turnir „Šampion junior kup 2019.“.\nU kritičnom trenutku kod bazena su bili njegova majka i trener, ali mu nije bilo spasa.\nAlmir Prguda, direktor turnira, ranije je izjavio da je uzrok smrti srčani udar, ali su rezultati obdukcije pokazali da je ipak reč o utapanju.\nSTRAVIČNO Dečak iz Splita doživeo SRČANI UDAR na bazenu u Sarajevu\nTRAGEDIJA U DERVENTI Mladić je popio kafu, seo na ivicu bazena, a nakon nekoliko trenutaka počela je BORBA ZA ŽIVOT\nNA VISINI ZADATKA Policajci spasili staricu iz reke Save u Gradišci\nCene goriva na benzinskim pumpama širom FBiH od sredine aprila povećane su za pet feninga po litru, potvrđeno je iz Federalnog ministarstva trgovine.


Vujović: Zamrzavanje imovine terorista, finansijera i pomagača\nObjavljeno:17. marta 2015.\n“Cilj zakona o ograničavanju raspolaganja imovinom u cilju sprečavanja terorizma je unapređenje borbe protiv terorizma ustanovljavanjem sistema preventivnih i represivnih mera protiv finasiranja terorizma i ograničavanje teroristima i njihovim finansijerima raspolaganje imovinom”, rekao je ministar finansija Dušan Vujović obrazlažući set zakona koje je Ministarstvo finansija predložilo na usvajanje Skupštini Srbije. On je dodao da Predlog zakona o ograničavanju raspolaganja imovinom u cilju sprečavanja terorizma predviđa zamrzavanje imovine onima koji se nađu na listama terorista, njihovih finansijera i pomagača.\nMinistar je objasnio da ovaj zakon poštuje sve obaveze prema UN i Savetu Evrope i svim drugim važećim međunarodnim zakonima. On je rekao da će Srbija, u sladu sa svojim međunarodnim obavezama, unaprediti borbu protiv terorizma i kroz preventivne i represivne mere protiv njegovog finansiranja.\nMinistar je rekao da će listu utvrditi vlada na osnovu tri izvora informacija. Jedan izvor je, dodao je, sistem UN, drugi su informacije od domaćih nadležnih organa i treće su moguće informacije od drugih država.\nDodao je da je reč o privremenom ograničavanju raspolaganje imovine dok se ne sprovodu svi drugi zakonom utvrđenim postupci.\nGovoreći o izmenama carinskog zakona, Vujović navodi da je glavna novina uvođenje novog kompjuterizovanog tranzitnog sistema koji bi omogućio Srbiji da olakša sprovođenje tranzitnog postupka roba, što je preduslov pristupanja Konvenciji o zajedničkom tranzitu.\n“Imajući u vidu naše planove da se efikasno uključimo u sistem evropskih magistrala – putnih i železničkih, presudno je da zakonom imamo regulisane uslove tranzita. Nisu samo spore pruge i putevi razlog kasnjenja nego i procedure na granici. Ovo je preduslov da se Srbija u to uključi”, kaže ministar.\nVujović je rekao da je izmenama tog zakona omogućeno da se na lakše carinske prekršaje primenjuje Zakon o prekršajima. Prema njegovi rečima, izmene Carinskog zakona omogućavaju dalje usaglašavanje sa carinskim zakonima EU, a novina je uvođenje prihvatanja ne samo bankarske garancije nego i drugih oblika obezbeđivanja carinskog duga.\nGovoreći o potvrđivanju Sporazuma o zajmu sa KfW, Frankfurt na Majni i Republike Srbije, u iznosu do 15 miliona evra za projekat “Energetske efikasnosti u javnim objektima”, Vujović kaže da je projekat energetske efikasnosti u javnim objektima masovno sporovođen u velikom broju zemalja gde su, malim ulaganjima, ostvarene ogromne uštede u školama, muzejima i javnim zgradama uopšte.